title: Panathinaikos BC

text: Joukkue pääsi vuosina 1994 ja 1995 Euroliigan finaaleihin, mutta ei pystynyt vielä mestaruuteen. Vuonna 1995 valmsitui seuran nykyinen koriareena,Athens Olympic Indoor Hall. 1996 Panathinaikos hankki NBA:sta Dominique Wilkinsin, joka pelästytti Kreikan muut seurat. Hänen johdollaan seura voitti Intercontinental Cupin, Euroliigan ja Kreikan Cupin, mutta Kreikan mestaruus sai vielä odotella. Ensimmäinen mestaruus 14 vuoteen tuli vuonna 1998, jolloin alkoi myös Panathinaikosin Kreikan liigan dominointi. Vuosina 1998-2008 seura voitti 13:sta mestaruudesta 12. Ainoastaan putkea häiritsevät AEK Ateena B.C.:n yksi mestaruus.


title: Panathinaikos BC

text: Panathinaikosista on tullut yksi Euroopan menestyneimmistä seuroista. Se on esiintynyt Euroliigan final fourissa yhteensä yhdeksän kertaa viddentoista vuoden aikana ja voittanut sen viidesti. Kreikan Cupin joukkue on voittanut kuudesti 2000-luvulla. Seitsemän kertaa joukkue on voittanut tuplamestaruuden ja harvinaisen triplamestaruuden kerran. Seura on onnistunut kaappaamaan NBA:sta pelaajia ja kilpailemaan palkoissa jopa heidän kanssaan. Hyvinä esimerkkeinä ovat tämänhetkiset pelaajat Šarūnas Jasikevičius ja Vasileios Spanoulis.


title: Panathinaikos BC

text: Kaudella 2008–2009 joukkue palasi Euroliigassa voittojen tielle kun se voitti finaalissa CSKA Moskovan. Mestaruus oli seuran viides ja samalla joukkueen kapteenin, Fragiskos Alvertisin viides. Joukkue voitti myös Kreikan Cupin ja Kreikan mestaruuden jolloin Panathinaikos voitti toista kertaa historiansa aikana tripla-mestaruuden.Panathinaikosin logossa on kolmilehtinen apilanlehti sekä seuran perustamisvuosi. Tähdet pallon yläpuolella kertovat Euroopan mestaruuksien määrästä (1996, 2000, 2002, 2007, 2009). Uuteen logoon onkin lisätty yksi tähti Euroopan mestaruuden kunniaksi.


title: Ihmisen merkki

text: Ihmisen merkki on Black Sabbathin musiikkia suomeksi esittävän Sapattivuosi-yhtyeen kolmas albumi, joka julkaistiin 1. huhtikuuta 2009. Albumi on Sapattivuoden ensimmäinen, jolla on mukana yhtyeen nykyinen laulaja Marco Hietala. Yhtyeen aiemmista albumeista poiketen "Ihmisen merkki" sisältää Ronnie James Dion aikaista Black Sabbathin tuotantoa.


title: Ihmisen merkki

text: Albumi debytoi Suomen virallisen listan viidennellä sijalla, ja pysyi listalla yhteensä 6 viikkoa.


title: Atrax robustus

text: Atrax robustus on Australiassa elävä tappavan myrkyllinen hämähäkkilaji. Sen myrkky voi tappaa ihmisen 15 minuutissa ilman hoitoa. Myrkky aiheuttaa kuumetta, kramppeja, syljen runsasta erittymistä ja kielen nykimistä sekä monissa tapauksissa kuolemaan johtavan sydämenpysähdyksen. Hämähäkki puree uhriaan monta kertaa ja sen leukakoukut saattavat puhkaista kengän tai sormenkynnen.


title: Atrax robustus

text: "Atrax robustus"-lajia tavataan vain Australiassa 150 km:n säteellä Sydneystä.


title: Timo Pöysti

text: Pöysti on jääkiekkoilija Eetu Pöystin ja Miss Suomi 2009 Essi Pöystin isä.


title: Te Rauparaha

text: Te Rauparaha (1760 - 1849) oli Ngāti Toa maoriheimon johtaja. Epäselvyydet maakaupoissa New Zealand Companyn kanssa johtivat Wairaun verilöylyyn Marlboroughissa, jossa maorit surmasivat 12 heille antautunutta eurooppalaista.


title: Te Rauparaha

text: Vuonna 1819 Te Rauparaha johti heimonsa Ngā Puhi heimon yhteyteen taistellakseen heidän kanssaan muskettisodissa, joka oli maorien keskinäistä sotaa. He joutuivat tappiolle ja menettivät alkuperäisen maansa Pohjoissaaren pohjoisessa nurkassa. He joutuivat muuttamaan saaren eteläosiin ja Kapitin saarelle. Eteläsaaren maoriheimot yrittivät valloittaa saarta 1824, mutta Te Rauparaha onnistui kukistamaan hyökkäykset. Te Rauparaha kävi kauppaa eurooppalaisten kanssa ja sai näin käsiinsä musketteja. 1827 hän hyökkäsi Eteläsaarelle ja hallitsi lopulta suurinta osaa sen pohjoisosasta.


title: Te Rauparaha

text: New Zealand Company lähetti vuonna 1839 retkikunnan Ngāti Toan alueelle. Heidän tehtävänään oli etsiä sopivaa maata siirtokunnan perustamista varten. Te Rauparaha myi heille maata nykyisen Nelsonin alueelta Golden Baysta. 1840 Te Rauparaha allekirjoitti Waitangin sopimuksen, jolla hän uskoi turvaavansa valloittamansa alueet. Eurooppalaisten siirtolaisten tulo kuitenkin jatkui, ja Te Rauparaha kieltäytyi myymästä heille uusia alueita. Tämä johti välien kiristymiseen eurooppalaisten kanssa jotka yrittivät pidättää hänet. Tapahtui Wairaun verilöyly jossa kuoli 22 eurooppalaista. Silloinen kuvernööri Robert FitzRoy päätti antaa maoreille anteeksi sillä New Zealand Company oli käyttänyt maahankinnoissa hämäriä keinoja.


title: Te Rauparaha

text: Vuonna 1846 puhkesi Hutt Valleyssa uusi maorien ja eurooppalaisten välinen yhteenotto. Maoreja johti Te Rangihaeata, joka oli Te Rauparahan sisaren poika. Vaikka Te Rauparaha ei ollut tapahtumaan suoraan osallinen, kuvernööri George Grey pidätti hänet, ja hänet karkotettiin Pohjoissaarelle. Hän sai luvan palata 1848, ja hän kuoli seuraavana vuonna 1849.


title: Husqvarna SM 125S

text: Husqvarna SM 125S on Husqvarnan erityisesti katukäyttöön tarkoitettu luotettava 125-kuutioinen moottoripyörä, joka edustaa supermoto-lajityyppiä.


title: Husqvarna SM 125S

text: Moottori


title: Husqvarna SM 125S

text: Runko ja jousitus


title: Husqvarna SM 125S

text: Mitat, paino ja tilavuudet


title: Husqvarna SM 125S

text: Teho ja huippunopeus


title: Mustakari

text: Mustakari voi tarkoittaa ainakin seuraavia:


title: Mustakari

text: Henkilöitä


title: Mustakari

text: Maantieteellisiä kohteita


title: New Zealand Company

text: New Zealand Company oli 1839 Lontoossa perustettu yritys, jonka tavoitteena oli Uuden-Seelannin haltuunotto ja asuttaminen eurooppalaisilla. Yritys seurasi Edward Gibbon Wakefieldin periaatteita ja yritti pikemminkin luoda englantilaistyylisen yhteiskuntamallin maapallon eteläosaan kuin tehdä kaupallista tuottoa. Yhtiö perusti Wellingtonin, Nelsonin, Wanganuin ja Dunedinin siirtokunnat.


title: New Zealand Company

text: Yhtiön politiikka sen arvostelijoita ja muita vastustajia vastaan oli aggressiivista. Yhtiö vastusti Waitangin sopimusta ja joutui tästä syystä siirtomaahallinnon ja Uuden-Seelannin kuvernöörien arvostelun kohteeksi. Yhtiön maine kärsi kolauksen Wairaun verilöylyssä, sillä sen arveluttavat maanhankintakeinot ja kykenemättömyys suojella uudisasukkaita vuotivat julkisuuteen. Yhtiö joutui 1843 pahoihin taloudellisiin ongelmiin, ja sen toiminta loppui vuonna 1858.


title: Slow Flux

text: Slow Flux on Steppenwolfin albumi vuodelta 1974. Yhtye kokoontui tuolloin uudelleen kahden vuoden tauon jälkeen. Albumilta nousi singlehitiksi "Straight Shootin' Woman" (US #29).


title: Mustakari (Martinniemi)

text: Mustakari on saari Perämerellä, Kiiminkijokisuiston pohjoisrannalla Oulun Martinniemen kaupunginosassa Pohjois-Pohjanmaalla. Se sijaitsee Kurtinhaudan lahden suulla Laitakarin saaren ja entisen Martinniemen sahan alueen eteläpuolella. Saareen johtaa aallonmurtajana toimiva pengertie Kurtinhaudan kalasatamasta.


title: Mustakari (Martinniemi)

text: Mustakarissa sijaitsee vanha Merenkulkulaitoksen Mustakarin 1950–luvulla rakennettu luotsiasema. Syksyllä 2012 luotsiasemalle muutti Merenkulkulaitoksen omistaman Meritaito Oy:n Perämeren väylänhoitotukikohta. Saaren rantoja kiertää polku, ja sen eteläisellä rannalla on muutamia kesäasuntoja.


title: Jukka Lindström

text: Jukka Lindström (s. 19. tammikuuta 1977 Vantaa) on entinen suomalainen jalkapalloilija. Hän oli pelipaikaltaan vasen laitapuolustaja tai puolustava keskikenttäpelaaja.


title: Jukka Lindström

text: Lindström edusti koko Veikkausliiga-uransa kasvattajaseuraansa Myllykosken Palloa. Hän debytoi liigassa 27. elokuuta 1995 ottelussa Valkeakosken Hakaa vastaan ja teki ensimmäisen liigamaalinsa 20. syyskuuta 1998 ottelussa Jaroa vastaan. Vuosina 1995–2006 hän pelasi kaikkiaan 192 ottelua ja teki 10 maalia sekä saavutti yhden SM-kullan, kolme -hopeaa, kolme -pronssia ja kaksi Suomen cupin voittoa. Liigauransa alussa Lindström pelasi kahtena kautena lainalla Ykkösen Kultsussa ja liigauransa päätettyään kaudella 2007 Kakkosen Kuusankoskessa. Hän pelasi myös kaksi poikien ja kymmenen nuorten maaottelua.


title: Jukka Lindström

text: Vuonna 2007 Lindström palasi MyPan organisaatioon juniorivalmentajaksi. Vuonna 2010 Lindström siirtyi Kouvolan Susien edustusjoukkueeseen kakkosvalmentajaksi Janne Lindbergin kanssa ja toi joukkueeseen mukanaan lukuisia MyPa-junioreita.


title: Mustakari (Haukipudas)

text: Mustakari on saari Haukiputaan kunnassa Perämerellä. Saari sijaitsee Virpiniemen eteläpuolisellä merialueella Kellon Kraaselin ja Kotakarin välisellä alueella. Lähimmät muut saaret ovat Pitkäriisi idässä, Pikkuletto etelässä, Munakari lännessä ja Eeranletto luoteessa. Saari on asumaton, ja siellä on vain muutamia kesäasuntoja.


title: Manzini (alue)

text: Manzini on yksi Swazimaan neljästä hallinnollisesta piiristä. Alueen pinta-ala on 5 068 neliökilometriä ja asukasluku noin 319 000 (2007). Piirin hallinnollinen keskus on samanniminen kaupunki Manzini.


title: Manzini (alue)

text: Manzinin piiri on jaettu 16 inkhundlaan.


title: Inbound-markkinointi

text: Inbound-markkinointi on markkinointimalli, joka pyrkii siihen, että potentiaalinen ostaja hakeutuu itse vuorovaikutukseen markkinoijan kanssa. Inbound-markkinoinnissa on keskeistä asiakkaan suostumus vastaanottaa markkinointiviestejä. Markkinoijalle on tärkeää hyvä löydettävyys ja saavutettavuus jolloin ongelmiinsa ratkaisuja etsivät asiakkaat löytävät helposti markkinoijan tarjoamat ratkaisut. Inbound-markkinoinnin ja markkinoinnin automaation avulla markkinoija voi aktiivisesti ohjata asiakasta ostoprosessissa eteenpäin.


title: Inbound-markkinointi

text: Inbound-markkinointia toteutetaan internetin avulla ja keskeisiä inbound-markkinoinnin keinoja ovat:Inbound-markkinoinnin vastakohta on outbound-markkinointi, joka perustuu siihen, että markkinoija lähestyy potentiaalisia ostajia markkinointiviesteillään käyttäen hyväksi markkinoijan kontrollissa olevia viestintäkanavia. Outbound-markkinoinnin välineitä ovat esimerkiksi:Inbound-markkinoinnin merkitys kasvaa asiakkaiden ostokäyttäytymisen muuttuessa. Muutosta ajaa etenkin teknologian kehitys.


title: Shiselweni

text: Shiselweni on yksi Swazimaan neljästä hallinnollisesta piiristä. Alueen pinta-ala on 3 779 neliökilometriä ja asukasluku 208 454 (2007). Asukastiheys on 53,63 ihmistä per neliökilometri. Piirin hallinnollinen keskus on Nhlangano.


title: Shiselweni

text: Shiselwenin piiri on jaettu 14 inkhundlaan.


title: Leon Best

text: Leon Julian Best (s. ) on irlantilais-englantilainen jalkapalloilija, joka pelaa Englannin mestaruussarjan Blackburn Roversissa. Hän on pelipaikaltaan hyökkääjä.


title: Leon Best

text: Bestin ammattilaisura alkoi Southamptonissa 2004. Hän edusti seuraa heinäkuuhun 2007 asti, mutta vietti ajan pääasiassa lainalla alempien sarjojen seuroissa. Kesällä 2007 Best siirtyi mestaruussarjan Coventry Cityyn. Helmikuussa 2010 hän siirtyi Newcastleen, joka nousi kauden päätteeksi Valioliigaan.


title: Leon Best

text: Best edustaa Irlannin maajoukkuetta. Hän on pelannut urallaan 7 maaottelua.


title: Flyleaf (albumi)

text: Flyleaf on teksasilaisen vaihtoehtorockyhtyeen, Flyleafin, ensimmäinen kokopitkä studioalbumi. Se julkaistiin 4. lokakuuta 2005 ja albumi nousi välittömästi Billboard 200-listalla 88:ksi. Albumin ensimmäinen single oli "I'm So Sick", jota seurasi "Fully Alive" ja "All Around Me".


title: Flyleaf (albumi)

text: 30. lokakuuta 2007 yhtye julkaisi albumin uudestaan CD/DVD versiona. Uusintajulkaisulla on alkuperäisen version kappaleiden lisäksi myös akustiset versiot muun muassa "Cassie", "Fully Alive" ja "I'm So Sick" -kappaleista. DVD:llä on Flyleafin haastattelu sekä "All Around Me", "I'm So Sick" ja "Fully Alive" -kappaleiden musiikkivideot. Lisäksi julkaisun mukana on ilmainen matkapuhelimen soittoääni sekä juliste. Uusintajulkaisua myytiin 13 000 kappaletta ensimmäisellä viikollaan ja yhtye nousi Billboard 200 -listalla sijalle 62. Toisella myyntiviikolla sitä myytiin vielä 10 100 kappaletta.


title: Kastanjakotingat

text: Kastanjakotingat ("Doliornis") on kotingojen heimoon kuuluva varpuslintusuku. Kastanjakotingoihin kuuluu BirdLifen mukaan kaksi lajia.


title: My Favorite Husband

text: My Favorite Husband oli yhdysvaltalainen tilannekomediasarja, jota esitettiin CBS:n radioverkossa 1948–1951. Sarjan televisioversiota CBS esitti 1953–1955. Sarjan radioversion toisessa pääroolissa oli Lucille Ball, ja se toimi pohjana Ballin televisiosarjalle "I Love Lucy".


title: My Favorite Husband

text: Radiosarja perustui Isabel Scott Rorickin romaaniin "Mr. and Mrs. Cugat". Lucille Ball esitti Liz Cugatia ja Richard Denning hänen aviomiestään George Cugatia. Piakkoin pariskunnan sukunimi muutettiin kuitenkin Cooperiksi, sekaannuksen välttämiseksi orkesterinjohtaja Xavier Cugatin kanssa. Gale Gordon esitti George Cooperin esimiestä Mr. Atterburya. Sarjan tuottaja oli Jess Oppenheimer ja käsikirjoituksesta vastasivat Madelyn Pugh Davis ja Bob Carroll, Jr. Oppenheimer ja käsikirjoittajat olivat myöhemmin luomassa vuonna 1951 alkanutta televisiosarjaa "I Love Lucy".


title: My Favorite Husband

text: "My Favorite Husbandin" televisioversiossa päärooleissa olivat Barry Nelson ja Joan Caulfield, joista jälkimmäinen korvattiin vuonna 1955 Vanessa Brownilla.


title: Pontius Pilatuksen kirjeet

text: Pontius Pilatuksen kirjeet () on W. P. Crozierin vuonna 1928 "Manchester Guardian" -lehdelle kirjoittama uskonnollinen romaani Pontius Pilatuksen kirjeistä Senecalle Roomaan. Kirjan suomensi Aapeli Saarisalo 1938.


title: Little Red Corvette

text: Little Red Corvette on Princen kappale vuodelta 1982. Se julkaistiin singlenä albumilta "1999", ja se oli Princen ensimmäinen top 10 -hitti Yhdysvaltain Billboard Hot 100 -singlelistalla, jolla se ylsi kuudennelle sijalle.


title: Little Red Corvette

text: ”Little Red Corvette” kertoo näennäisesti "pienestä punaisesta autosta", mutta sen sanoituksessa on paljon seksuaalisia viittauksia. Kappaleesta tehdystä musiikkivideosta tuli suosittu vähän aiemmin perustetulla Music Television -kanavalla. Kappaleen kitarasoolon on soittanut Dez Dickerson, ja muut kappaleen instrumenttiosuudet ovat Princen itsensä soittamia.


title: Korallikäärmeet

text: Korallikäärmeet ("Micrurus") on myrkkytarhakäärmeiden suku. Siihen kuuluu yli 60 lajia. Useat vaarattomat käärmeet ilmeisesti jäljittelevät vaarallisten korallikäärmeiden väritystä, esimerkiksi monet kuningaskäärmeet ("Lampropeltis").


title: Korallikäärmeet

text: Korallikäärmeet ovat yleensä pieniä tai keskikokoisia käärmeitä, suurimmatkaan lajit eivät kasva edes kahden metrin mittaisiksi. Useimmat korallikäärmeet ovat väritykseltään räikeitä: tavallisin värikuviointi on puna-valko-musta poikittaisjuovitus. Kuviointi on varoitusväri.


title: Korallikäärmeet

text: Korallikäärmeen pää ei erotu muusta ruumiista juuri lainkaan. Kaikki lajit ovat hoikkarakenteisia, poikkileikkaukseltaan soikeita.


title: Korallikäärmeet

text: Korallikäärmeitä tavataan uudessa maailmassa Yhdysvalloista Etelä-Amerikkaan.


title: Korallikäärmeet

text: Useimmat korallikäärmeet ovat liikkeellä öisin tai hämärässä, mutta "Micrurus fulvius" on päiväaktiivinen. Ne saalistavat ravinnokseen erilaisia pieniä liskoja ja muita käärmeitä. Ne purevat ihmisiä erittäin harvoin: vaikka Brasiliassa tavataan 19 korallikäärmelajia, ne aiheuttavat alle prosentin käärmeenpuremista. Keski-Amerikassa niiden osuus on 2 % ja Yhdysvalloissa 3 % myrkkykäärmeenpurematapauksista.


title: Marjakotingat

text: Marjakotingat ("Carpornis") on kotingojen heimoon kuuluva varpuslintusuku. Marjakotingoihin kuuluu BirdLifen mukaan kaksi lajia.


title: Raimundo Pereira

text: Raimundo Pereira (s. 9. helmikuuta 1955) on guinea-bissaulainen poliitikko ja lakimies. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)). Puolue voitti vuoden 2008 parlamenttivaalit ja Pereirasta tuli parlamentin puhemies.


title: Raimundo Pereira

text: Kun maan presidentti João Bernardo Vieira surmattiin maaliskuussa 2009, Pereira nousi perustuslain mukaisesti tilapäiseksi presidentiksi. Hän luopui vallasta presidentinvaalien jälkeen huhtikuussa 2009, mutta vaalit voittanut Malam Bacai Sanhá kuoli kesken kauden tammikuussa 2012 ja Pereira nousi jälleen tilapäiseksi presidentiksi.


title: Raimundo Pereira

text: 12. huhtikuuta 2012 maan armeija kaappasi vallan ja pidätti sekä Pereiran että entisen pääministerin, 29. päiväksi suunniteltujen presidentinvaalien gallupsuosikin, presidenttiehdokas Carlos Gomes Júniorin.


title: Harjakotingat

text: Harjakotingat ("Rupicola") on kotingojen heimoon kuuluva varpuslintusuku. Harjakotingoihin kuuluu BirdLifen mukaan kaksi lajia.


title: Great Bendin rautatieasema

text: Great Bendin rautatieasema on rautatieliikennepaikka Kansas and Oklahoma Railroadin hallinnoimalla tavaraliikenteen käytössä olevalla rataosalla Great Bendin kaupungissa Kansasissa, Yhdysvalloissa. Liikennepaikka on risteysasema, jossa rataosuus Hutchinsonista Garfieldiin risteää Great Bendin ja Scott Cityn välisen rataosan kanssa.


title: Great Bendin rautatieasema

text: Asemarakennuksen rakensi alun perin Atchison, Topeka and Santa Fe Railway, ja se valmistui 1911. Tiilirakenteinen asemarakennus on niin kutsuttu "county seat depot", jollaisia rakennettiin piirikuntien keskuksiin. Vastaavanlaisia asemarakennuksia ovat muun muassa Cherryvalen asema Kansasissa sekä Plainview'n asema Texasissa. Nykyisin asemarakennus on Kansas and Oklahoma Railroadin omistuksessa, mutta käyttämättömänä ja ikkunat on laudoitettu umpeen.


title: Upton Sinclair

text: Upton Beall Sinclair (20. syyskuuta 1878 Baltimore, Maryland – 25. marraskuuta 1968 Bound Brook, New Jersey) oli yhdysvaltalainen kirjailija.


title: Upton Sinclair

text: Sinclair julkaisi yli 90 teosta, jotka kuuluvat eri kirjallisuuden lajeihin ja analysoivat vasemmistolaista ajatusmaailmaa ja sosialismia monesta eri näkökulmasta. Hän sai Pulitzer-palkinnon vuonna 1943 natseista kertovasta teoksestaan "Dragon's Teeth" (1942). Se oli osa 11-osaista sarjaa, joka kertoi Lanny Budd -nimisestä antifasistisesta sankarista. Toinen hänen tunnettu teoksensa on "The Jungle" (WSOY 1906, suom. Chikago). Se kertoo elintarviketeollisuuden työntekijöiden oloista ja ilmestyi ensin jatkokertomuksena sosialistisessa lehdessä "Appeal to Reason", jonka toimittajana Sinclair työskenteli.


title: Upton Sinclair

text: 28. helmikuuta 1906 alkoi skandaali, joka johtui Sinclairin romaanista The Jungle (suom. "Chikago" 1906). Siinä kerrottiin Chicagon teurastamoissa vallinneista lainvastaisista työ- ja hygieniaoloista. Kirjassa kerrotiin, että teurastamot ostavat sairasta karjaa ja sekoitussammioihin pudonneet työntekijät "jalostetaan" lihatuotteiksi. Kirjassa väitettiin teurastamon omistajien lahjoneen terveystarkastajat ja viranomaiset. Sinclair kirjoitti kirjansa sosialistisen aikakauslehti "Appeal to Reasonin" toimeksiannosta.


title: Upton Sinclair

text: Kirjasta noussut kohu oli niin valtava että Yhdysvaltain kongressi teetti selonteon Chicagon teurastamojen oloista. Selonteossa kävi ilmi, että hygeniamääräyksiä oli rikottu ja työntekijöillä on keuhkotuberkuloosia. Sairaat työntekijät yskivät verta työajalla teurastamossa. Kohupaljastuksen myötä lihankulutus väheni Yhdysvalloissa. Myös Euroopan lihatukut menettivät asiakkaita.


title: Upton Sinclair

text: Kongressi vastasi kohuun säätämällä kaksi lakia, jotka senaatti hyväksyi 26. toukokuuta 1906. Yhdysvaltoihin perustettiin elintarvike- ja lääkevirasto FDA:n edeltäjä. Myös presidentti Theodore Roosevelt kiinnostui asiasta, kun kirja ilmestyi.


title: Tšernobylin ydinvoimalaitos

text: Tšernobylin ydinvoimalaitos (, ) oli Pohjois-Ukrainassa Kiovan alueella sijaitseva ydinvoimalaitos, jonka rakentaminen aloitettiin vuonna 1970. Voimalaitoksen etäisyys Prypjatin kaupungista on kaksi kilometriä, Tšernobylin kaupungista 18 kilometriä, Valko-Venäjän rajasta 16 kilometriä ja Kiovasta 110 kilometriä.


title: Tšernobylin ydinvoimalaitos

text: Ydinvoimalaitoksessa on 4 suljettua reaktoria (Tšernobyl 1–4). Tämän lisäksi laitoksessa on kaksi keskeneräistä reaktoria (Tšernobyl 5–6), joiden rakentaminen keskeytettiin ydinvoimalaonnettomuuden vuoksi.


title: Kimmo Kykkänen

text: Kimmo Kykkänen on suomalainen mäkihyppyvalmentaja. Hän on Lahden Hiihtoseuran mäkivalmentaja ja Suomen Hiihtoliiton naisten mäkihyppyryhmän valmentaja. Kykkänen on myös ensimmäisen suomalaisen aikuisten arvokilpailuihin osallistuneen naismäkihyppääjän Julia Kykkäsen isä.


title: Kimmo Kykkänen

text: Kykkänen on lisäksi valmentanut muun muassa Toni Niemistä, Harri Ollia, Veli-Matti Lindströmiä ja Kalle Keituria.


title: Hypospadia

text: Hypospadia on virtsaputken kehityshäiriö, jossa virtsa-aukko ("ostium urethrae externum") sijaitsee peniksen alapuolella (distaalisti). Huomattavaa on myös se, että esinahka ("praeputium") on yleensä hieman ”kurttumainen” peniksen yläpuolella (dorsaalisti). Tila ei sikäli ole kovinkaan vaarallinen virtsankulun kannalta, koska virtsa-aukko ei varsinaisesti koskaan ulotu sulkijalihakseen ja täten aiheuta virtsankarkailua ("inkontinenssi"). Hypospadia ei sinänsä ole kovinkaan harvinainen, sillä arvioitu esiintyminen on noin keskiarvoltaan yksi 200 syntyneestä pojasta. Joskus hypospadian lisäksi tavataan myös muita urogenitaalialueen häiriöitä eli ”anomalioita”. Tila pyritään korjaamaan kirurgisella hoidolla siten, että virtsa-aukko pyritään siirtämään mahdollisimman lähelle terskan päätä. Useimmiten penis joudutaan myös suoristamaan, jotta virtsaaminen helpottuisi ja tämän lisäksi myös esteettinen ulkomuoto paranisi.


title: Halloween II (vuoden 2009 elokuva)

text: Halloween II (tunnetaan myös nimellä "H2: Halloween 2") on Rob Zombien ohjaama kauhuelokuva vuodelta 2009.


title: Halloween II (vuoden 2009 elokuva)

text: Vuonna 2008 "30 Years of Terror" konventissa, Halloweenin tuottaja Malek Akkad vahvisti, että itsenäinen jatko-osa Rob Zombien Halloween-elokuvalle on valmistumassa. Elokuvan valmistus alkoi 23. helmikuuta 2009 Atlantassa, Georgian osavaltiossa Yhdysvalloissa, ja Dimension Films julkaisi elokuvan elokuun 28. päivänä vuonna 2009.


title: Halloween II (vuoden 2009 elokuva)

text: Tyler Manen on jälleen Michael Myersin roolissa ja Malcolm McDowellin Tri. Loomisin roolissa. Michaelin siskoa Laurieta näyttelee Scout Taylor-Compton, ja Annieta vuoden 2007 elokuvasta tuttu Danielle Harris.


title: Halloween II (vuoden 2009 elokuva)

text: Kaksi vuotta ensimmäisen osan tapahtumien jälkeen sarjamurhaaja Michael Myersin (Tyler Mane) ruumista ei mystisen onnettomuuden jälkeen olla löydetty, ja Myersin sisko Laurie Strode (Scout Taylor-Compton) on vanhempiensa murhien jälkeen muuttanut yhteen Annien (Danielle Harris) ja hänen isänsä, sheriffi Brackettin (Brad Dourif) kanssa. He asuvat rauhassa maalla Haddonfieldin lähellä olevilla pelloilla, ja Laurieta vainoavat yhä surulliset muistot kahden vuoden takaisesta halloweenista. Nyt on taas se aika vuodesta, ja Myers vaeltaa läpi maiden ja mantujen päästäkseen siskonsa luokse.


title: Lexicon Audio Company

text: Lexicon Audio Company on vuonna 1971 perustettu yhdysvaltalainen audiolaitevalmistaja. Lexicon on osa Harman International Industries -konsernia, johon kuuluu useita tunnettuja audiovalmistajia, kuten AKG Acoustics ja JBL.


title: Lexicon Audio Company

text: Lexicon tunnetaan ennen kaikkea PA- ja studiokäyttöön tarkoitetuista digitaalisista kaikulaitteistaan. Sittemmin Lexicon on laajentanut valikoimaa ammattikäyttäjistä myös kuluttajapuolelle. Lexicon on kehittänyt muun muassa LOGIC 7-nimisen tilaäänialgoritmin, jota käytetään useissa kotiteatterilaitteistoissa.


title: Tommy Oliver

text: Tommy Oliver on kuvitteellinen henkilö Power Rangers -universumissa. Hän oli yksi päähenkilöistä televisiosarjassa "Mighty Morphin Power Rangers" ja neljässä sen jälkeisessä sarjassa "Mighty Morphin Alien Rangers", "Power Rangers Zeo", "Power Rangers Turbo" ja "Power Rangers Dino Thunder" (jossa hän palasi legendaarisena veteraanina). Hän esiintyi myös vierailevana tähtenä "Power Rangers Wild Forcen" jaksossa "Forever Red" ja "Power Rangers S.P.D:n" jaksossa "Wormhole". Häntä esitti lähes aina Jason David Frank paitsi jaksossa "Wormhole", jossa hän ilmestyi vain rangerasussaan. Tuolloin äänenä toimi Jeffrey Parazzo. Häntä näytteli ajoittain myös Michael R. Gotto tilanteissa, joissa kuvattiin nuorta Tommyä. Tällainen tilanne oli muun muassa minisarjassa "Mighty Morphin Alien Rangers".


title: Tommy Oliver

text: Tommy nähtiin ensimmäisen kerran "Mighty Morphin Power Rangersin" ensimmäisellä tuotantokaudella jaksoissa "Green with Evil". Hän oli uusi oppilas Angel Groven lukiossa ja kohtasi Jason Lee Scottin (Punainen Ranger ja Power Rangereiden johtaja) karatekilpailun finaalissa. Tommy varasti heti sekä Kimberlyn, että Ritan huomion. Tommy oli taistelutaidoissa yhtä taitava Jasonin kanssa, joten Rita halusi hänet omaksi Vihreäksi Rangerikseen. Hän aivopesi Tommyn ja määräsi hänet tuhoamaan Zordonin ja Power Rangerit, jotta maailma olisi täysin puolustuskyvytön Ritan hyökkäyksiä vastaan.


title: Tommy Oliver

text: Tommy onnistuikin hyvin hänelle annetussa tehtävässä. Hän pääsi rangereiden komentokeskukseen ja tartutti siellä Alphaan viruksen, tuhosi tietokoneet ja katkaisi yhteyden Zordoniin. Lisäksi hän sai rangerit työnnettyä ulos heidän omasta Megazordistaan. Kun paha Scorpina liittyi Ritan joukkoihin Scorpina lähti aiheuttamaan tuhoa yhdessä Goldarin kanssa. Rita suurensi hetkeksi myös Vihreän Rangerin taistelemaan kätyriensä rinnalla. Kolmikko löi taistelussa helposti Megazordin, jonka seurauksena Dinozordit joutuivat sulaan laavaan ja niiden oletettiin tuhoutuneen.


title: Tommy Oliver

text: Vihreän rangerin asuun kuului lohikäärmekilpi, jota ei muilla rangereilla ollut. Lohikäärmekilpi nopeutti palautumista ja torjui iskuja. Kilpeä pystyi kontrolloimaan lohikäärmetikarin avulla. Vihreä ranger oli myös tarpeeksi taitava haastamaan kaikki Power Rangerit yhtä aikaa. Tommy pystyi lohikäärmetikarinsa avulla kutsumaan ja ohjaamaan myös omaa Dragonzordiaan. Kun rangerit luulivat zordiensa tuhoutuneen Tommy kutsui Dragonzordinsa hävittämään puolustuskyvyttömän Angel Groven maan tasalle. Power Rangereiden taistellessa vihreää rangeria vastaan onnistui Alpha palauttamaan yhteyden Zordoniin, joka kertoi Dinozordien olevan kunnossa. Kun Megazord voitti Dragonzordin taistelussa jatkoivat Jason ja Tommy taistelua maassa kahdestaan. Jason tuhosi Ritan Tommylle antaman pimeyden miekan, jonka lumous oli pitänyt Tommyn pahana. Miekan tuhouduttua Tommyn lumous murtui ja sovittaakseen pahat tekonsa Tommy päätti käyttää vihreän rangerin voimiaan hyvään. Hän suostui kuudenneksi rangeriksi taistelussa Rita Repulsaa vastaan ja sai Billy Cranstonilta kommunikaattorin. Hänestä tuli samalla ryhmän varajohtaja.


title: Tommy Oliver

text: Tommyn mahtavat taistelutaidot olivat kuin vastakohta hänen hermostuneisuuteensa Kimberlyn ympärillä. Tommy oli pyrkinyt karkottamaan Kimberlyn läheltään pahana ollessaan. Tommyn liityttyä rangereihin Kimberly oli antanut Tommylle anteeksi, mutta vasta kun Tommy menetti voimansa Kimberly vastasi hänen tunteisiinsa. Rita halusi vihreän rangerin voimat takaisin itselleen, joten hän valoi vihreän rangerin voimiin sidotusta taikavahasta vihreän kynttilän, joka loppuun palettuaan veisi vihreän rangerin voimat ja palauttaisi ne Ritalle. Goldar kaappasi Tommyn ja piti häntä yhdessä kynttilän kanssa vankina Ritan pimeässä ulottuvuudessa, sillä Tommyn läsnä ollessa vihreä kynttilä paloi nopeammin. Myöhemmin Tommy karkasi pimeästä ulottuvuudesta takaisin ystäviensä luo. Kuultuaan kynttilästä Jason yritti saada sen pois Ritan hallusta, mutta joutui lähtemään kesken yrityksen pois pelastamaan Tommyn hengen Ritan lähettämän, zordeja matkineen, hirviön kynsistä. Kynttilä ehti taistelun aikana palaa loppuun, jonka seurauksena Tommy menetti voimansa. Hän esti Ritaa saamasta niitä antamalla lohikäärmekolikkonsa ja jäljellä olleet voimansa toiselle rangerille. Hän antoi ne Jasonille, joka tunsi olevansa osasyyllinen epäonnistuttuaan vihreän kynttilän tuhoamisessa.


title: Tommy Oliver

text: Myöhemmin Rita kaappasi rangereiden vanhemmat Angel Groven lukion vanhempainillasta, joita vastaan hän vaati rangereiden voimakolikoita. Kun rangerit olivat tehneet henkilökohtaiset valintansa ja luovuttaneet voimakolikkonsa Goldarille hän ei päästänytkään heitä vapaaksi. Goldar piti hallussaan myös rangereiden lohikäärmetikaria, jonka Billy oli aiemmin lumouksen alaisena luovuttanut hänelle. Samalla, kun Goldar lähetti Dragonzordin tuhoamaan puolustuskyvyttömän Angel Groven Jason paljasti muille rangereille pitävänsä yhä hallussaan Tommyn vanhaa lohikäärmekolikkoa.


title: Tommy Oliver

text: Rangerit pyysivät sen jälkeen Tommyn avukseen. Zordon latasi väliaikaisesti Tommyn lohikäärmekolikkoa omilla voimillaan, joka teki vihreän rangerin paluun mahdolliseksi. Tommyn saamat voimat olivat kuitenkin hyvin epävakaat ja Tommy joutui lataamaan niitä useita kertoja Zordonin avulla. Tommy onnistui viimeisillä voimillaan saamaan voimakolikot ja lohikäärmetikarin takaisin, mutta sai samalla niitä suojanneesta voimakentästä voimakkaan sähköiskun. Pian kuitenkin selvisi, että sähköisku oli huomattavasti tehostanut hänen voimiaan. Sen jälkeen Tommy pystyi taas toimimaan vihreänä rangerina, mutta hän joutui aina välillä lataamaan voimakolikkoaan Zordonin avulla. Se toimi kuitenkin vain väliaikaisena menettelynä kunnes vihreän rangerin voimat olisivat lopullisesti mennyttä. Siitä huolimatta Tommy halusi jäädä auttamaan rangereita niin pitkään kuin mahdollista.


title: Tommy Oliver

text: Toisen tuotantokauden alussa Ritan esimies Lord Zedd palasi kuupalatsiin. Hän vei Ritan paikan johtajana ja päätti valloittaa maailman itse. Hän vangitsi Ritan jatkuvien epäonnistumisten takia avaruussäiliöön ja lähetti säiliön avaruuteen. Lord Zedd lähettämät hirviöt olivat paljon Ritan hirviöitä vahvempia, joten Zordon ja Alpha päivittivät rangereiden Dinozordit vahvemmiksi Thunderzordeiksi. Tommy joutui kuitenkin yhä käyttämään vanhaa Dragonzordiaan, sillä hänen vihreän rangerin voimansa eivät riittäneet uuden zordin saamiseen. Useiden häviöiden jälkeen Zedd keskittyi eliminoimaan vihreän rangerin luomalla juuri sitä tarkoitusta varten suunniteltuja hirviöitä. Edes Zordon ei pystynyt enää antamaan Tommylle lisää voimia Zeddin lähettämien energiaa varastaneiden hirviöiden, kuten Octophantomin ja Stag Beetlen jälkeen. Selvisi, että seuraava taistelu jäisi vihreän rangerin viimeiseksi.


title: Tommy Oliver

text: Kun Zedd sai tiedon asiasta hän lähetti Maahan Turbanshell nimisen hirviön houkuttelemaan Tommyn taisteluun. Turbanshell onnistui imemään vihreän rangerin viimeiset voimat vihreään kristalliin, jolla Zedd antoi voimat pahoille "Dark Rangereilleen". Turbanshell lähetti Tommyn myös toiseen ulottuvuuteen, jossa hän joutui voimattomana taistelemaan Goldaria vastaan. Goldar yritti murtaa Tommyn taistelutahdon kertomalla hänen olevan täysi mitättömyys. Tommy oli asiasta eri mieltä ja kertoi Goldarille, että juuri hänen itseluottamuksensa ja taistelutahtonsa tekivät hänestä niin vahvan Power Rangerin. Tommy pääsi pois Goldarin kynsistä ja onnistui lyömään vihreän kristallin palasiksi, jonka seurauksena Dark Rangerit menettivät voimansa. Tommy sai sen jälkeen mahdollisuuden toimia vielä kerran vihreänä rangerina ja hän auttoi heitä tuhoamaan Turbanshellin.


title: Tommy Oliver

text: Tommyn menetettyä vihreän rangerin voimansa hän jätti Angel Groven hetkeksi taakseen ja vietti aikaa setänsä omistamalla syrjäisellä mökillä järven rannalla. Muiden rangereiden täytyi selvitä Lord Zeddin lähettämistä hirviöistä ilman häntä. Zordon ja Alpha valmistelivat kuitenkin salaa muilta uutta rangeria, joka täyttäisi vihreän rangerin jättämän aukon. He päättivät viedä suunnitelmansa päätökseen, kun Lord Zedd lähetti Maahan Nimrod nimisen hirviönsä, jolla oli myös kaksi avustajaa AC ja DC.


title: Tommy Oliver

text: Muiden rangereiden onneksi Zordon ja Alpha olivat päättäneet tehdä Tommystä valkoisen rangerin. Valkoisen rangerin voimat oli suunniteltu myös siten, että pahuuden voimat eivät koskaan voisi saada niitä haltuunsa. Valkoiseksi rangeriksi tulonsa myötä Tommystä tuli myös Power Ranger -ryhmän uusi johtaja. Hänen uudet voimansa sisälsivät myös puhuvan Saba-miekan, jolla Tommy pystyi kutsumaan esiin uuden Tigerzordinsa. Tommy oli aluksi liian itsevarma saamistaan uusista voimista, joten hän menetti ensimmäisessä taistelussaan Tigerzordin hallinnan. Sen jälkeen hän oppi olemaan varovaisempi.


title: Tommy Oliver

text: Vähän myöhemmin Jason, Trini ja Zack valittiin osallistumaan Sveitsissä järjestettyyn maailmanrauhankokoukseen ja heidän voimansa siirrettiin kolmelle uudelle teinille. Heidän paikkansa punaisena, keltaisena ja mustana rangerina ottivat Rocky DeSantos, Aisha Campbell ja Adam Park. Voimien siirtämiseen tarvittiin erityinen Valon Miekka, jota Tommy kannatteli siirtoseremonian aikana.


title: Tommy Oliver

text: Myöhemmin Wizard of Deception onnistui luomaan Tommyn hiustupon avulla Tommystä pahan kloonin. Kloonille annettiin vihreän rangerin voimat, joiden oli aiemmin uskottu tuhoutuneen lopullisesti. Myöhemmin Tommy onnistui kuitenkin tuhoamaan Wizard of Deceptionin, jonka myötä Tommyn klooni vapautui pahasta lumouksesta. Tommyn klooni katui syvästi tekojaan, mutta Tommy lohdutti häntä sanomalla hänen pystyvän varmasti myös hyviinkin tekoihin. Myöhemmin Tommyn klooni päätti jäädä siirtomaa-ajan Angel Groveen auttamaan sen ajan ihmisiä sen jälkeen, kun he olivat kahdestaan pelastaneet kaupungin asukkaat kolmelta rottahirviöltä. Tommyn klooni päätti pitää myös lohikäärmekolikon ja sen sisältämät voimat itsellään.


title: Tommy Oliver

text: Kolmannen tuotantokauden alussa Ritan veli Rito Revolto onnistui hirviöjoukon avulla tuhoamaan rangereiden Thunderzordit ja Tigerzordin. Lyötyinä Tommy ja muut rangerit lähtivät etsimään Ninjoria, joka antoi heille uudet ninjakolikot ja myös uudet zordit. Tommystä tuli uuden haukkakolikkonsa avulla Valkoinen Ninja Ranger ja hän ohjasi uutena zordinaan Falconzordia. Myöhemmin Tommy tapasi Katherine Hillardin, joka oli todellisuudessa Ritan pahan lumouksen alaisena. Katherine varasti Kimberlyn ninjakolikon, jolla hän onnistui viemään Tommyn Falconzordin Zeddille. Tommy sai Falconzordinsa takaisin vasta paljon myöhemmin.


title: Tommy Oliver

text: Samoihin aikoihin, kun Katherine varasti Tommyn Falconzordin ja Ninjor joutui vangiksi onnistui Goldar kaappaamaan myös Kimberlyn. Zedd sai Falconzordin ja Ninjorin avulla kunnostettua omat Shogunzordinsa ja käski Power Rangereiden joko tuhota maailman niiden avulla tai Kimberly kuolisi. Billy sai kuitenkin selville Kimberlyn sijainnin ja Tommy lähti pelastamaan häntä. Tommy joutui taisteluun Lord Zeddiä vastaan, mutta hän oli Tommylle liian kova vastustaja. Tommy onnistui kuitenkin tuhoamaan Zeddin Z-sauvan, jonka jälkeen Zedd pakeni paikalta. Tommy pelasti sitten Kimberlyn ja lähti pois Zeddin pimeästä ulottuvuudesta. Billy onnistui myös muokkaamaan Zeddin Shogunzordeja siten, että rangerit saivat ne omaan hallintaansa. Tommy sai ohjattavakseen Valkoisen Shogunzordin. Vähän sen jälkeen Kimberly sai tilaisuuden toteuttaa pitkäaikaisen unelmansa telivoimisteluun liittyen, joten hän valitsi seuraajakseen vaaleanpunaisena rangerina Ritan lumouksesta täysin vapautuneen Katherinen. Tommyllä ja Kimberlyllä oli sen jälkeen kaukosuhde.


title: Tommy Oliver

text: Tommy lähti myöhemmin vapaaehtoisena hakemaan Ritan ja Zeddin kuupalatsin alla sijainnutta voimakasta Zeokristallia. Zordon kertoi hänelle, että vain täysin puhdassydäminen pystyisi läpäisemään ja selviämään hengissä kristallia suojaavasta voimakentästä. Päästäkseen kristallin luo Tommyn täytyi kulkea hallusinaatioita aiheuttaneen luolan läpi. Kristallin luona hän ei kuitenkaan enää ollut varma selviäisikö hengissä voimakentästä. Hän ajatteli, että hänessä voisi olla yhä vähän pahuutta jäljellä ajalta, jolloin hän toimi pahana vihreänä rangerina. Hän kuitenkin päätti lävistää voimakentän ja sai kristallin haltuunsa. Vähän myöhemmin Master Vile tosin varasti sen häneltä. Rangerit saivat Zeokristallin myöhemmin takaisin, mutta varmistaakseen ettei Master Vile saisi sitä uudestaan haltuunsa rangerit hajottivat sen viideksi pienemmäksi kristalliksi ja lähettivät palaset eri aikakausille eri puolille maailmaa.


title: Tommy Oliver

text: Mighty Morphin Power Rangersin viimeisessä jaksossa paha Master Vile oli "Orb of Doomin" avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita ja Lord Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Koska Tommyn haukkakolikko oli tuhoutunut ja tiikerikolikko käyttökelvoton lähti nuori Tommy etsimään portaalin läpi yhtä Zeokristallin palasista. Hän päätyi intiaanien maille, jossa hän joutui testiin. Testissään hänen täytyi valita oikea kolmesta kristallista. Viisas intiaani laittoi hänet valitsemaan oikean Zeokristallin palasen. Intiaani myös antoi hänelle puolikkaan nuolenpään.


title: Tommy Oliver

text: Tommystä tuli Zeokristallin antamilla voimilla Zeo Ranger V televisiosarjassa "Power Rangers Zeo". Myöhemmin Tommy sai Kimberlyltä kirjeen, jossa Kimberly kertoi löytäneensä Floridasta uuden rakkaan ja jättävänsä Tommyn. Kimberly kirjoitti, että Tommy tulisi kuitenkin aina olemaan hänen hyvä ystävänsä ja hänelle kuin veli. Piristääkseen Tommyä Katherine ja Billy veivät hänet laskettelulomalle. Laskettelukeskuksessa hän tapasi lumilautailun mestarin Heatherin, joka ihastui Tommyyn. Tommy joutui kuitenkin jatkuvasti poistumaan Heatherin seurasta taisteluihin Machine Empireä vastaan ja lopulta Heather sai tarpeekseen Tommyn katoamisista. Tommy alkoi myöhemmin seurustella Katherinen kanssa ja heidän ensimmäiset treffinsä olivat Ernien rantaklubilla järjestyissä Havaiji-teemaisissa juhlissa. Machine Empiren Cog-rivisotilaat kuitenkin pilasivat juhlat, joten he menivät myöhemmin katsomaan vain elokuvaa yhdessä.


title: Tommy Oliver

text: Tommy sai käyttöönsä uuden Red Battlezordin, kun Zeo Megazord meni epäkuntoon. Red Battlezord oli suunniteltu siten, että Tommy ohjasi sitä telepaattisesti. Zordin käyttöönotto ei sujunut häneltä kuitenkaan ongelmitta, mutta Tommy oppi lopulta käyttämään sitä ajattelemalla sen vain itsensä jatkeeksi. Tommy näki samoihin aikoihin toistuvasti unta intiaanista, joka oli auttanut häntä aiemmin Zeokristallin palasen löytämisessä. Tommy kohtasi myöhemmin Sam Trueheartin, joka näytti aivan samalta intiaanilta. Tommy kohtasi autiomaassa myös aivan itseltään näyttävän mystisen nuoren miehen. Ennen kuin hänelle paljastui miehen henkilöllisyys, Sam Trueheart ilmestyi uudestaan ja kertoi Tommyllä olevan uusi tutkimusmatka edessään. Vain tutkimusmatkan avulla hän pystyi selvittämään nuoren miehen henkilöllisyyden. Lopulta hän sai tietää, että mystinen mies oli hänen veljensä David Trueheart (jota näytteli Jason David Frankin oikea veli Eric Frank). Davidillä oli myös Tommyn aiemmin saaman nuolenpään toinen puolisko ja veljekset laittoivat ne yhteen. Sam Trueheart kertoi Tommylle, että nuolenpäähän oli vangittu voimakkaita pahoja henkiä, joita vain nuolenpään haltija pystyi hallitsemaan. Sen vuoksi myös King Mondo halusi nuolenpään itselleen ja kaappasi Davidin maanalaiseen luolaan saadakseen Tommyn antamaan sen hänelle. Myöhemmin Tommy pelasti veljensä ja paljasti hänelle olevansa ranger, jotta David suostui lähtemään turvaan.


title: Tommy Oliver

text: Tommy valitsi myös parhaan ystävänsä ja entisen ryhmänjohtajansa Jasonin toimimaan väliaikaisesti kultaisena rangerina, kun alkuperäinen kultainen ranger Trey of Triforia oli haavoittunut. Myöhemmin Machine Empiren johtoon pyrkinyt Prince Gasket kaappasi ja aivopesi Tommyn luulemaan itseään Machine Empiren kuninkaaksi ja pitämään muita rangereita vihollisinaan. Muut Zeo Rangerit, erityisesti Jason ja Katherine, pelastivat hänet poistumalla rangerasuistaan ja osoittamalla siten etteivät he olleet häntä vastaan.


title: Tommy Oliver

text: Kun paha avaruusmerirosvo Divatox uhkasi herättää ja naida voimakkaan Maligore-hirviön, Tommy sai muiden rangereiden kanssa käyttöönsä uudet turbovoimat, joilla hänestä tuli Punainen Turbo Ranger. Lisäksi hän sai uudeksi zordikseen Red Lightning Turbozordin.


title: Tommy Oliver

text: Tommy seurasi muiden rangereiden kanssa Divatoxia myyttiselle Muranthias-saarelle, jolla Maligore asui. Divatox piti vankinaan myös Kimberlyä ja Jasonia, jotka hän aikoi antaa uhrilahjoina Maligorelle. Tommy onnistui lopulta pelastamaan ystävänsä ja tuhoamaan muiden rangereiden kanssa Maligoren uuden Turbo Megazordin avulla.


title: Tommy Oliver

text: Hän jatkoi vielä hetken Power Rangereiden johtajana Punaisena Turbo Rangerina ennen kuin antoi voimansa seuraajalleen TJ Johnsonille.


title: Tommy Oliver

text: Pitkän tauon jälkeen Oliver palasi hetkellisesti Punaisen Zeo Rangerin rooliin yhdessä yhdeksän muun Rangerin kanssa muun muassa alkuperäisen Jason Lee Scottin kanssa.


title: Tommy Oliver

text: Lopettaessaan Rangerina olemisen Oliver siirtyi opiskelemaan paleontologiaa ja pääsi myöhemmin opettajaksi.


title: Tommy Oliver

text: Sittemmin Oliver jatkoi työskentelyään opettajana Reefsidella, jossa hän perusti kolmen Dinokivien valitsemaa opiskelijaa Conner McKnight, Ethan James ja Kira Ford, muodostaakseen uuden sukupolven Power Rangerit. Myös Oliver itse liittyy myöhemmin ryhmään Mustaksi Rangeriksi taistellakseen pahuutta vastaan. Hän koki Mustana Rangerina myös läheltä piti kuoleman taistelussa, joka lähetti Oliverin koomaan. Hän joutui taistelemaan unessaan aikaisempia muotojaan vastaan Vihreätä, Valkoista ja Punaista Rangeria vastaan, jotka koettelivat Oliverin sisukkuutta ja taistelutahtoa. Palatessaan koomastaan hän taisteli vielä viimeisen kerran Rangerina Mesogogia vastaan, jonka jälkeen Oliver jatkoi hiljaiseloaan opettajana.


title: Tommy Oliver

text: Vuosia myöhemmin Power Rangers S.P.D:n kadetit saivat lukea Oliverin Rangerin historiasta heidän akatemiassa.


title: Tommy Oliver

text: Tommy Oliver mainittiin vielä myöhemmin Operation Overdriven jaksossa "Once a Ranger: Osa 1". Kun puheeksi tuli Operation Overdriven rangereiden komentokeskus Kira Ford sanoi, että "Tohtori O. pitäisi tästä!". Adam Park vastasi hänelle: "Tiedätkös, en voi vieläkään uskoa hänen olevan tohtori...".


title: Tommy Oliver

text: Televisiosarjan "Power Rangers Zeo" joulujaksossa paljon vanhempi Tommy nähtiin kertomassa lapsenlapselleen jouluseikkailusta, jonka hän ja muut zeorangerit olivat jakaneet yhdessä vuosia aiemmin. Jaksossa Tommy oli myös naimisissa Katherinen kanssa. Lapsenlapsen vanhempi veli saapui lopulta hakemaan veljeään, mutta vierailu jäi hänen kommunikaattorin soitua lyhyeksi. Sillä vihjattiin, että myös heidän lapsenlapsensa oli Power Ranger. Hän kysyi Tommyltä voisiko Tommy ja Katherine huolehtia hänen nuoremmasta veljestään vielä hetken ajan hänen paluuseensa asti.


title: Tommy Oliver

text: Tommy Oliver on ollut mukana myös videopeleissä pelattavana hahmona. Ensimmäisen kerran hän oli Vihreänä Rangerina televisiosarjaan perustuvassa videopelissä Mighty Morphin Power Rangers Sega Mega Drive alustalla. Hahmon sai pelattavaksi yksinpelissä muutaman tehtävän jälkeen, kun taas kaksinpelissä Oliverilla sai pelata suoraan.


title: Tommy Oliver

text: Seuraavan kerran Tommy oli pelattavana hahmona toisessa Power Rangers -pelissä . Tällä kertaa hahmon tittelinä oli Valkoinen Ranger, jonka roolissa hänet nähdään myös videopelissä , mutta ei pelattavana hahmona, sillä pelissä voi pelata ainoastaan Megazordeilla. Kolmannen kerran Tommy Oliver oli pelattavana hahmona ajopelissä , jossa hän oli Punaisena Rangerina. Hahmo esiintyi vielä tehdyssä pelissä, jossa se toimi lähinnä neuvonantajana muille rangereille.


title: Aleksanteri III (Skotlanti)

text: Aleksanteri III (1241–1286, vanhalla gaelin kielellä "Alaxandair mac Alaxandair") oli Skotlannin keskiaikainen kuningas. Hän nousi valtaan seitsemänvuotiaana 1249, isänsä Aleksanteri II:n kuoltua.


title: Aleksanteri III (Skotlanti)

text: Aleksanteri vihittiin Englannin Henrik III:n tyttären Margaretin kanssa vuonna 1251. Henrik vaati nuoren vävynsä valtakuntaa hallintaansa, mutta turhaan.


title: Aleksanteri III (Skotlanti)

text: Täysi-ikäiseksi tultuaan Aleksanteri jatkoi isänsä aloittamaa Skotlannin vallan vakiinnuttamista Ulko-Hebrideillä ja muilla läntisillä saarilla. Hän torjui menestyksekkääsi norjalaisten hyökkäyksiä. Hänelle kehittyi hyvät välit lankonsa, Englannin kuninkaan Edvard I:n kanssa.


title: Aleksanteri III (Skotlanti)

text: Aleksanteri kuoli tapaturmaisesti vuonna 1286 pudottuaan hevosen selästä Fifessä, lähellä Edinburghia. Koska kaikki Aleksanterin kolme lasta olivat kuolleet jo aiemmin, hänen seuraajakseen nousi Margaret, hänen tyttärentyttärensä. Margaret ei kuitenkaan koskaan tullut Norjasta Skotlantiin, joten maa joutui sijaishallitsijoiden käsiin.


title: Superorganismi

text: Superorganismi on organismi, joka koostuu monista osaorganismeista, yleensä eläinten sosiaalinen yksikkö, jossa työ on jaettu.


title: Superorganismi

text: James Lovelockin Gaia-hypoteesi ja kirjailijoitten James Hutton, Vladimir Vernadsky ja Guy Murchie työt sisältävät ajatuksen biosfääristä superorganismina. Systeemiteoria tukee tätä ajatusta ja kompleksisen systeemin dynamiikkaa.


title: M/S Voyager of the Seas

text: M/S Voyager of the Seas on Royal Caribbean International -varustamon omistama vuonna 1999 Suomessa valmistunut Voyager-luokan risteilyalus. Se oli maailman suurin matkustaja-alus vuoteen 2002 asti. Alus tekee risteilyjä Karibialla.


title: M/S Voyager of the Seas

text: Alus tilattiin Kvaerner Masa Yardsin telakalta Turusta. Sen köli laskettiin 31. maaliskuuta 1998 telakkanumerolla 1344 ja alus laskettiin vesille 27. marraskuuta 1998. Se aloitti koeajot 29. kesäkuuta 1999 ja alus luovutettiin 29. lokakuuta Bahamalle Nassauhun rekisteröidylle Royal Caribbean Cruise Linelle. Alus kastettiin "Voyager of the Seaksi" sen saavuttua Miamiin 19. marraskuuta.


title: M/S Voyager of the Seas

text: Aluksen koneisto on dieselsähköinen. Siinä kuusi kuusi Wärtsilän 13 300 kilowatin 12V46C-dieselgeneraattoria (11 kV AC) on kytketty kolmeen 14000 kilowatin sähkömoottoriin, jotka pyörittävät kahta akselia 140 kierrosta minuutissa.


title: M/S Voyager of the Seas

text: Alus teki neitsytmatkansa 21. marraskuuta 1999 ja kuukauden lopulla se aloitti risteilyt Miamista Karibianmerelle.


title: Aleksanteri II (Skotlanti)

text: Aleksanteri II (1198–1249, "Alasdair mac Uilleim") oli Skotlannin kuningas. Hän nousi valtaan 16-vuotiaana vuonna 1214. Jo vuosina 1215 ja 1216 hän tukahdutti klaanien kapinoita ja otti Argyllin kunnolla kuningashuoneen hallintaan.


title: Aleksanteri II (Skotlanti)

text: Aleksanteri vihittiin Englannin Henrik III:n sisaren Joanin kanssa vuonna 1221. Joanin kuoltua 1238 Aleksanteri otti toisen vaimon, Marie de Coycyn. Avioliitto sai englantilaiset pelkäämään että Ranska ja Skotlanti liittoutuvan heitä vastaan.


title: Aleksanteri II (Skotlanti)

text: Marie synnytti kruununperijän Aleksanteri III:n. Aleksanteri ja lankonsa Henrik III taistelivat raja-alueiden hallinnasta useaan otteeseen. Muutoin Aleksanteri keskittyi Skotlannin vallan lujittamiseen läntisillä saarilla, missä Norjalla oli edelleen vahva asema.


title: Internet-kulttuuri

text: Internet-kulttuuri on Internetissä esiintyvää kulttuuria.


title: Internet-kulttuuri

text: Internet-kulttuurin tutkijoita ja teoreetikkoja ovat muun muassa Donna Haraway, Sadie Plant, Manuel De Landa, Bruce Sterling, Hendrik Speck, Kevin Kelly, Wolfgang Schirmacher, Victor J.Vitanza, Gregory Ulmer, Charles D. Laughlin ja Jean Baudrillard. Heidän työnsä käsittelee tietokoneyhteisöjä.


title: Bežetskin piiri

text: Bežetskin piiri () on paikallinen itsehallintoalue Tverin alueen koillisosassa Venäjällä. Vuonna 1927 perustetun piirin pinta-ala on 2 810 neliökilometriä. Asukkaita on 37 200 henkeä (vuonna 2009).


title: Bežetskin piiri

text: Piirin hallinnollinen keskus on Bežetskin kaupunki. Lisäksi siihen kuuluu 13 maalaiskuntaa:


title: Bežetskin piiri

text: Seutu on tunnettua pellavan viljelyaluetta. Sen kautta kulkee Sonkovon ja Bologojen välinen rautatie sekä Tveristä pohjoiseen johtava maantie.


Jääkiekon nuorten maailmanmestaruuskilpailut 2004 pelattiin 26. joulukuuta 2003–5. tammikuuta 2004 Suomessa Hämeenlinnassa ja Helsingissä. Mestaruuden voitti ensimmäisen kerran Yhdysvallat, joka voitti loppuottelussa Kanadan loppulukemin 4–3. Pronssia sai Suomi, joka voitti Tšekin pronssiottelussa.


title: Jääkiekon nuorten maailmanmestaruuskilpailut 2004

text: Kilpailuun odotettiin 100 000 katsojaa. Lippuja myytiin ennakkoon noin 50 000. Paikalle saapui turisteja Yhdysvalloista ja Kanadasta, jossa nuorten kisoja arvostettiin enemmän kuin aikuisten. Paikalle tuli lisäksi 30 seurasta katsomaan, ovatko jo NHL:ään varatut pelaajat kehittyneet. Scoutteja oli noin 150.


text: Lopulta kisoista tuli suuri yleisömenestys, paikalla kävi noin 115 000 katsojaa. Helsingissä kisoja seurasi noin 80 000 katsojaa ja Hämeenlinnassa 36 000.


text: Suomi valittiin isäntämaaksi vuonna 2002. Suomen jääkiekkoliitto valitsi kisapaikat tarjouskilpailun perusteella.


title: Volgar

text: Volgar-urheilupalatsi on urheiluareena Toljattin kaupungissa Venäjällä. Halli sijaitsee aivan Volgan rannalla. Hallin rakennustyöt alkoivat maansiirtotöillä jo vuonna 1969, mutta halli valmistui vasta 1975. Urheilupalatsissa on kaksi osaa. Eteläisessä osassa on virkistymis- ja urheilutilat. Pohjoisessa osassa 5 000 paikkainen musiikkisali. Sali voidaan muuttaa 2 900 paikkaiseksi jäähalliksi. Volgar-urheilupalatsi toimii sekä KHL-liigassa aiemmin pelanneen nykyisen VHL-jääkiekkoseura HK Lada Toljattin että sen farmiseuran Ladjan kotihallina. Kaupunkiin on rakenteilla uusi Lada-arena, jonka on määrä korvata Volgar vuonna 2013.


title: Vilhelm Leijona

text: Vilhelm Leijona (1143–1214, "Uilliam Garm") oli Skotlannin kuningas. Hän hallitsi maata 1165–1214 eli pitempään kuin kukaan ennen vuoden 1603 valtioliittoa. Hän oli vahva kuningas, jonka valtakautta varjosti vain pakkomielle saada Northumberland Englannilta.


title: Vilhelm Leijona

text: Vuonna 1173 Englannin kuninkaan Henrik II:n kolme poikaa nousi kapinaan isäänsä vastaan, ja lupaus Northumberlandista sai Vilhelmin liittymään kapinallisten puolelle. Vilhelm joutui vangiksi ja englantilaiset valloittivat osia Skotlannista. Hän vapautui allekoirjoittamalla Falaisen sopimuksen, joka antoi Englannille rahaa, valtaa ja kaksi linnaa, Stirlingin ja Edinburghin. Henrik II:n seuraaja Rikhard I Leijonamieli tarvitsi noustuaan valtaan vuonna 1189 rahaa ensimmäiseen ristiretkeen, joten Vilhelm saattoi ostaa Skotlannin vapaaksi Falaisen sopimuksesta 10 000 markalla.


title: Vilhelm Leijona

text: Vuonna 1188 Vilhelm sai paavin allekirjoittamaan bullan, joka julisti, että Skotlannin kirkko on suoraan Rooman alainen, ja näin suojasi sen Englannin arkkipiispojen vaatimuksilta.


title: Vyšni Volotšokin piiri

text: Vyšni Volotšokin piiri () on paikallinen itsehallintoalue Tverin alueen pohjoisosassa Venäjällä. Vuonna 1929 perustetun piirin pinta-ala on 3 389 neliökilometriä. Asukkaita on 26 200 henkeä (vuonna 2009).


title: Vyšni Volotšokin piiri

text: Piirin hallinnollinen keskus on Vyšni Volotšokin kaupunki, joka ei kuulu sen yhteyteen, vaan muodostaa erillisen kaupunkipiirikunnan. Vyšni Volotšokin piiriin kuuluu Krasnomaiskin taajama ja 14 maalaiskuntaa:


title: Vyšni Volotšokin piiri

text: Piirin kautta kulkee Moskovan ja Pietarin välinen päärata sekä M10-valtatie. Suurimmat joet ovat Tsna, Msta ja Tvertsa. Länsiosa (Ovsištšen ja Djatlovon kunnat) on vanhaa tverinkarjalaisten asuinaluetta. Karjalaisasutusta on ollut myös entisessä Jesenovitšin piirissä, joka liitettiin Vyšni Volotšokin piiriin vuonna 1958. Vuonna 1989 karjalaisia oli 776 henkeä.


title: Krasnyi Holmin piiri

text: Krasnyi Holmin piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 1 496 neliökilometriä. Asukkaita on 12 700 henkeä (vuonna 2009).


title: Krasnyi Holmin piiri

text: Piirin hallinnollinen keskus on Krasnyi Holmin kaupunki. Lisäksi siihen kuuluu 9 maalaiskuntaa:


title: Krasnyi Holmin piiri

text: Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Eri puolilla piiriä on vanhoja tverinkarjalaisia kyliä.


title: Five Finger Death Punch

text: Five Finger Death Punch (lyhennettynä 5FDP tai FFDP) on yhdysvaltalainen metalliyhtye, joka perustettiin vuonna 2005.


title: Five Finger Death Punch

text: Yhtyeen alkuperäiset jäsenet olivat Ivan Moody (laulu), Zoltan Bathory (kitara), Matt Snell (bassokitara), Caleb Bingham (kitara) ja Jeremy Spencer (rummut). Five Finger Death Punch on myynyt yli 1 000 000 albumia Yhdysvalloissa.


title: Five Finger Death Punch

text: Five Finger Death Punch lämmitteli Kornia Family Values ja Bitch We Have a Problem -kiertueella, Disturbedia Indestructible-kiertueella ja Godsmackia The Orackle -kiertueella. He ovat soittaneet myös Mayhem-festivaalien toisella lavalla vuonna 2008 ja päälavalla 2010 sekä Download-festivaaleilla 2009 ja 2010.


title: Five Finger Death Punch

text: Joulukuussa 2018 rumpali Jeremy Spencer ilmoitti jättävänsä yhtyeen. Spencer oli kärsinyt jo jonkin aikaa selkäkivuista. Spencer koki, ettei hän enää pystynyt panostamaan yhtyeeseen riittävästi.


title: Five Finger Death Punch

text: Unkarilaissyntyinen kitaristi Zoltan Bathory kokosi yhtyeen vuonna 2005. Se nimettiin Five Finger Death Punchiksi kunnianosoituksena hongkongilaisille kungfu-elokuville. Vuoden 2005 lopussa W.A.S.P.in entinen rumpali Jeremy Spencer ja Anubis Risingin basisti Matt Snell liittyivät yhtyeeseen. Vuoden 2006 alussa laulaja Ivan Moody liittyi yhtyeeseen. Ensimmäinen EP, Pre-Empitive Strike julkaistiin 10. heinäkuuta. Yhtyeen ensimmäinen suuri kiertue oli Kornin Family Values Tour.


title: Five Finger Death Punch

text: Five Finger Death Punch äänitti esikoisalbuminsa nimeltä "The Way of the Fist", vuonna 2006. Pian tämän jälkeen The Firm -manageritoimisto otti yhtyeen suojiinsa ja albumi julkaistiin 31. kesäkuuta 2007 EMI:n kautta. Albumi nousi Billboard 200 -listalle ja sijoittui parhaimmillaan 107:ksi.


title: Five Finger Death Punch

text: Ensimmäinen single "The Bleeding" julkaistiin 10. heinäkuuta 2007. Albumi uudelleen julkaistiin 13. toukokuuta 2008 kolmen bonuskappaleen kanssa. Yksi bonuskappale "Never Enough" julkaistiin levyn toisena singlenä ja kolmas single "Stranger Than Fiction" julkaistiin 17. toukokuuta 2008. Albumi myi 5 400 kappaletta ensimmäisellä viikollaan ja on myynyt yli 500 000 kappaletta Yhdysvalloissa. 22. marraskuuta albumista julkaistiin Iron Fist Edition, joka sisältää coverin Panteran kappaleesta A New Levelin.


title: Five Finger Death Punch

text: Yhtyeen toinen albumi "War Is the Answer" julkaistiin 22. syyskuuta 2009. Albumin tuotti Kevin Churko, joka on aikaisemmin tuottanut Ozzy Osbournen albumin "Black Rain". Kaksi bonuskappaletta, Succubus ja Undone olivat alun perin leikattu ensimmäiseltä albumilta, mutta julkaistiin toisen albumin erikoisversiossa. Albumi nousi parhaimmillaan Suomen listoilla sijalle 14 ja Billboard 200 -listalla sijalle 7 ensimmäisellä viikolla.


title: Five Finger Death Punch

text: Albumilta on julkaistu kuusi singleä: "Hard to See", "Walk Away", "Dying Breed", "No One Gets Left Behind", "Bad Company", ja "Far from Home". Albumi myi 44 000 kappaletta ensimmäisellä viikolla ja on yhteensä myynyt jo yli 500 000 kappaletta. Kappaleet "Hard To See" ja ”Burn It Down” ovat ladattavissa Rock Band Networkissä ja Hard To See on Guitar Hero: Warriors of Rockin levyllä. Yhtyeen kotisivuilla oleva kysely viittaa siihen, että yksi kappale olisi vielä tulossa Rock Bandiin. Kappale "Dying Breed" on Namco Bandai Gamesin videopelissä "Splatterhouse".


title: Five Finger Death Punch

text: Yhtyeen kolmas albumi julkaistiin syksyllä 11. lokakuuta 2011. Studioalbumin tuotti Kevin Churko, joka tuotti myös edellisen albumin. Huhtikuussa 2011 yhtyeen molemmat albumit olivat myyneet kultaa samana päivänä.


title: Five Finger Death Punch

text:
Basisti Matt Snell erosi bändistä joulukuussa 2010. Heinäkuussa 2011 yhtye julkisti Chris Kaelin Matt Snellin korvaajaksi. 14. heinäkuuta kolmannen albumin nimeksi julkistettiin "American Capitalist" ja sen ensimmäinen single "Under and Over It" julkaistiin 27. heinäkuuta. Albumin toinen kappale, ”Back For More” julkaistiin "Madden NFL 12" -pelin soundtrackilla.
Albumi julkaistiin Spotifyssä viikolla 40.


title: Five Finger Death Punch

text: Yhtyeen neljäs ja viides albumi kantaa samaa nimeä. Ensimmäinen levy (The Wrong Side of Heaven and the Righteous Side of Hell, Volume 1) julkaistiin 30. heinäkuuta 2013 ja toinen levy (The Wrong Side of Heaven and the Righteous Side of Hell, Volume 2) samana vuotena 19. marraskuuta. Nämä albumit on tuottanut Kevin Churkon yhdessä Five Finger Death Punchin jäsenten kanssa. Ensimmäiseltä levyltä julkaistiin etukäteen single "Lift Me Up", jossa oli mukana Judas Priestistä tuttu Rob Halford. "Lift Me Up" julkaistiin 14. toukokuuta 2013. Toiselta levyltä julkaistiin single "Battle Born" 9. syyskuuta 2013.


title: Five Finger Death Punch

text: 11. elokuuta, 2014 yhtye julkaisi musiikkivideon kappaleesta "Wrong Side Of Heaven". Video oli omistettu Yhdysvaltalaisille kodittomille sotaveteraaneille ja heidän auttamiselle.


title: Five Finger Death Punch

text: 12. Joulukuuta 2013 yhtye kertoi radiohaastattelussa aloittaneensa kuudennen albumin tekemisen. 2. Toukokuuta 2015 yhtye julkaisi albumin nimen ja kappaleen "Ain't My Last Dance" Facebook -sivuillaan. Albumi julkaistiin 4. syyskuuta 2015 ja sen on tuottanut Kevin Churko ja Five Finger Death Punchin jäsenet. Suomen virallisella listalla albumi sijoittui kolmanneksi. Albumilta julkaistiin singlet "Jekyll and Hyde", "Wash It All Away", "My Nemesis", "Hell To Pay" ja "I Apologize". Albumia myytiin ensimmäisellä viikolla 119,000 kappaletta, joka tekee albumista yhtyeen parhaiten ensimmäisellä viikollaan myyneen albumin.


title: Five Finger Death Punch

text: Five Finger Death Punchin musiikkia kutsutaan usein groove metalliksi, alternative metalliksi ja moderniksi thrash metalliksi. Five Finger Death Punchia kutsutaan usein myös metalcoreksi, vaikkei se sitä ole. He sanovat itse soittavansa vain metallia.


title: Molokovon piiri

text: Molokovon piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 1 180 neliökilometriä. Asukkaita on 5 600 henkeä (vuonna 2009).


title: Molokovon piiri

text: Piirin hallinnollinen keskus on Molokovon taajama. Lisäksi siihen kuuluu 5 maalaiskuntaa:


title: Molokovon piiri

text: Seudulla on muutamia vanhoja tverinkarjalaisia kyliä. Vuonna 1926 silloisessa Molokovon kunnassa asui 1 564 karjalaista, jotka muodostivat 3,7 % koko väestöstä.


title: Talin siirtolapuutarha

text: Talin siirtolapuutarha sijaitsee Helsingissä Pitäjänmäellä. Siirtolapuutarha perustettiin vuonna 1936 ja palstoja siellä on 241. Vuonna 1993 Museovirasto luetteloi Talin siirtolapuutarhan valtakunnallisesti merkittäväksi rakennetuksi kulttuuriympäristöksi. Kaupungin yleiskaavassa 2002 alue on merkitty kulttuurihistoriallisesti, rakennustaiteellisesti ja maisemakulttuurin kannalta merkittäväksi virkistysalueeksi. Helsingin kaupunki vuokrasi siirtolapuutarhan vuonna 1997 Talin siirtolapuutarhayhdistys ry.:lle kolmeksikymmeneksi vuodeksi.


title: Talin siirtolapuutarha

text: Siirtolapuutarhan pääportti Pitäjänmäentien puolella on avoinna kaikille kesäkautena. Palstat ovat kuitenkin jäsenten yksityisaluetta ja kaikki palstalla olevat kasvit, marjapensaat sekä hedelmäpuut viljelijöiden henkilökohtaista omaisuutta.


title: Talin siirtolapuutarha

text: Aluetta hallinnoi Tali Siirtolapuutarhayhdistys ry. Yhdistys vuokraa palstat jäsenilleen ja vuokraaja voi siirtää vuokrasopimuksen edelleen. Vuokrasopimuksen voi tehdä vain Helsingissä vakituisesti asuva henkilö. Palstoista maksetaan vuosittain maanvuokra Helsingin kaupungille sekä jäsenmaksu ja erilaisia hoito- ja kulutusmaksuja yhdistykselle.


title: Talin siirtolapuutarha

text: Yhdistys järjestää vuosittain yleisölle avoimia tapahtumia, joista juhannusjuhla lavatansseineen ja kokkoineen on perinteisin. Satotilanteen mukaan yhdistys järjestää myös marja- ja omenamarkkinat, jossa myydään siirtolapuutarhassa luonnonmukaisesti kasvatettua satoa.


title: Molokovo

text: Molokovo () on kaupunkimainen taajama Tverin alueella Venäjällä. Se sijaitsee 203 kilometriä Tveristä koilliseen Krasnyi Holmin ja Sandovon välisen maantien varrella. Taajama on Molokovon piirin keskus. Asukkaita on 2 300 henkeä (vuonna 2009).


title: Molokovo

text: Molokovon kylä mainitaan ensimmäisen kerran vuonna 1568. 1600-luvun alussa sen hävittivät puolalaiset ja liettualaiset maahantunkeutujat. 1700-luvun lopulla kylä oli huomattava kauppapaikka. Vuonna 1881 siellä tapahtui suuri talonpoikaiskapina. Kaupunkimaisen taajaman statuksen Molokovo sai vuonna 1928. Nykyään siellä on puunjalostus- ja elintarviketeollisuutta.


title: Lappi (etunimi)

text: Lappi on suomalainen miehen etunimi. Etunimen vaikuttimena on ollut Lapin romantiikka. Etunimi lisättiin suomalaiseen nimipäiväkalenteriin vuonna 1929 ja poistettiin vuonna 1949 kalenterista harvinaisuuden takia. Väestörekisterikeskuksen mukaan nimi on annettu 7 ihmiselle.


title: Nikola Peković

text: Nikola Peković (mont. Никола Пековић; s. 3. tammikuuta 1986 Bijelo Polje Montenegro) on montenegrolainen koripalloilija.


title: Nikola Peković

text: Peković aloitti koripallouransa KK Budućnost Podgorican juniorijoukkueissa. Sieltä hän siirtyi KK Atlakseen, jossa hän pelasi vuoteen 2005 saakka. KK Atlaksesta Peković siirtyi KK Partizaniin, jossa hän pelasi kolme kautta. Vuonna 2008 hänet valittiin Minnesota Timberwolvesiin varausnumerolla 31, mutta kaudeksi 2008–2009 hän siirtyi Panathinaikosiin kolmen vuoden sopimuksella. Seuran paidassa Peković voitti Euroliigan-mestaruuden, sekä kaksi Kreikan mestaruutta. Pelattuaan seurassa kaksi kautta hän siirtyi vihdoin Minnesotaan. Vuodesta 2014 nilkkavaivat haittasivat pahasti hänen pelaamistaan ja hänen ottelumääränsä jäivät vähäisiksi.


title: Sonkovon piiri

text: Sonkovon piiri () on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 970 neliökilometriä. Asukkaita on 9 000 henkeä (vuonna 2009).


title: Sonkovon piiri

text: Piirin hallinnollinen keskus on Sonkovon taajama. Lisäksi siihen kuuluu 7 maalaiskuntaa:


title: Sonkovon piiri

text: Seudun kautta kulkevat Sonkovossa risteytyvät Moskovan ja Pietarin sekä Rybinskin ja Bologojen väliset rautatiet. Maatalous on keskittynyt maidontuotantoon ja pellavanviljelyyn. Gladyševon ja Gorkan kunnissa on vanhaa tverinkarjalaista asutusta. Vuonna 1926 silloisessa Sonkovon kunnassa asui 1 021 karjalaista, jotka muodostivat 4,7 % koko väestöstä.


title: Tukaani (täsmennyssivu)

text: Tukaani voi tarkoittaa:


title: Sonkovo

text: Sonkovo () on kaupunkimainen taajama Tverin alueella Venäjällä. Se sijaitsee Kamenkajoen rannalla 161 kilometriä Tveristä koilliseen. Taajama on Sonkovon piirin keskus. Siellä on Moskovan ja Pietarin sekä Rybinskin ja Bologojen välisten rautateiden risteysasema. Asukkaita on 4 100 henkeä (vuonna 2009).


title: Sonkovo

text: Paikkakunta on syntynyt vuonna 1870 perustetun Savelinon asemaan yhteyteen. Vuonna 1903 asema nimettiin Sonkovoksi ja vuonna 1927 sen asutus sai kaupunkimaisen taajaman statuksen. Nykyään siellä on rautatieliikennettä palvelevia yrityksiä, pellavanjalostuslaitos, leipomo ym.


title: Malcolm IV

text: Malcolm IV (1141–1165) oli Skotlannin kuningas. Hän nousi isoisänsä David I:n seuraajaksi 12-vuotiaana vuonna 1153, kun hänen isänsä oli kuollut vuotta aiemmin. Malcolm oli hauras ja hurskas, ja hän jäi jatkuvasti alakynteen, kun Englannin Henrik II sekaantui Skotlannin asioihin. Malcolm oli luvannut isoisälleen puolustaa oikeuksiaan Pohjois-Englannin kiistanalaisiin alueisiin, mutta Henrik pakotti hänet allekirjoittamaan Chesterin sopimuksen, jolla suurin osa niistä taattiin Englannille.


title: Diamonds and Pearls (albumi)

text: Diamonds and Pearls, vuodelta 1991, on yksi Princen suosituimpia albumeita. Se oli Princen ensimmäinen yhteistyö The New Power Generation -yhtyeen kanssa ja tuotti hitit Cream, Diamonds and Pearls ja "Get Off".


title: Diamonds and Pearls (albumi)

text: Albumi sisältää myös vahvasti kantaanottavan kappaleen, "Money Don't Matter 2night".


title: Diamonds and Pearls (kappale)

text: Diamonds and Pearls on Princen hitti vuodelta 1991. Se julkaistiin singlenä samannimiseltä albumilta ja siitä on tullut yksi Princen suosituimpia kappaleita.


title: Diamonds and Pearls (kappale)

text: Diamonds and Pearls on tunnettu rakkauslaulu, jonka Prince duetoi Rosie Gainesin kanssa. Kappaleen pianoriffimelodia on erittäin tunnettu. Singlejulkaisuna sävelmä ylsi aikanaan USA:n listan sijalle 3. Albumin suurimmaksi hitiksi nousi Princen viimeinen Yhdysvaltain ykköshitti, Cream.


title: Tutti Frutti (yhtye)

text: Tutti Frutti ("Tutti Frutti-tytöt") oli suomalainen elektronista musiikkia esittänyt viisihenkinen naistanssi-yhtye. Kappaleiden tekijänä toimi muun muassa Turkka Mali.


title: Tutti Frutti (yhtye)

text: Yhtyeen kappaleet olivat aiheiltaan seksuaalisuuteen liittyviä. Tunnetuimpia kappaleita ovat muun muassa "Paljasta pintaa", "Sexii, sexii" ja "Ei mikään ikuista oo".


title: Tutti Frutti (yhtye)

text: Yhtyeen albumin julkaisi Finnlevy vuonna 1992. Albumi julkaistiin C-kasettina, CD:nä ja LP-levynä.


title: Tutti Frutti (yhtye)

text: Kappaleet:


title: Tutti Frutti (yhtye)

text: Kappaleet "Paljasta pintaa", "Sexii, sexii" ja "Tahdon antaa" julkaistiin myös singleinä.


title: Mens Sana Basket

text: Mens Sana Basket eli Montepaschi Siena on italialainen koripalloseura. Seuran pääsponsori on sienalainen pankki Monte dei Paschi di Siena.


title: Mens Sana Basket

text: Emäseura "Polisportiva Mens Sana" perustettiin jo vuonna 1871, mutta koripallojaosto pelasi ensimmäistä kertaa koripalloa Italian divisioonissa vasta vuonna 1973.


title: Mens Sana Basket

text: Seura pelasi ensimmäisen kerran Euroliigaa kaudella 2002–2003. Samana vuonna se eteni Euroliigan välieriin. Sen jälkeen seura on voittanut kaiken kaikkiaan seitsemän Italian mestaruutta vuosina 2004, 2007, 2008, 2009, 2010, 2011 ja 2012. Vuosina 2009, 2010, 2011 ja 2012 joukkue voitti tuplamestaruuden, kun se voitti Italian mestaruuden lisäksi Italian cupin. Italian Supercupin mestaruuden Montepaschi Siena on voittanut kuusi kertaa vuosina 2004, 2007, 2008, 2009, 2010 ja 2011.


title: Edgar (Skotlanti)

text: Edgar (1074–1107) oli Skotlannin kuningas. Hän syrjäytti edeltäjänsä Edmundin ja Donaldin, eli setänsä ja veljensä, Englannin kuninkaan Vilhelm Punaisen tuella ja alistui samalla Englannin vasalliksi. Setänsä Donaldin hän sokaisi ja heitti tyrmään, veli Edmund sai vetäytyä loppuelämäkseen luostariin. Edgar kuoli naimattomana ja lapsettomana, ja hänen seuraajakseen nousi veli Aleksanteri.


title: Jäähdytys

text: Jäähdytys tarkoittaa lämpöenergian siirtämistä säteilyn, johtumisen, konvektion tai haihtumisen avulla. Jäähdytystä käytetään runsaasti esimerkiksi rakennusten ilmanvaihdon yhteydessä, jolloin helteelläkin tilojen lämpötila voidaan pitää miellyttävänä. Myös elektroniikassa jäähdytys on merkittävä toiminto, sillä jäähdyttämällä komponentteja, esimerkiksi mikroprosessoreja, niiden kellotaajuutta eli nopeutta voidaan nostaa. Jäähdytys liittyy myös esimerkiksi polttomoottoreiden toimintaan; jäähdytyksen avulla varmistetaan moottorin turvallinen käyntilämpötila.


title: Jäähdytys

text: Jäähdytystapoja on useita. Yksinkertaisin on ilmajäähdytys, jolloin jäähdytyskohteesta siirretään lämpöä ympäröivään ilmaan. Nopeuttamalla ilmavirtausta ilmajäähdytyksen teho paranee, toisaalta myös esimerkiksi erilaiset kohteeseen kiinnitetyt metallirivastot lisäävät jäähdyttävää pintaa, ja näin ollen myös jäähdytystehoa. Ilmajäähdytys on yleinen esimerkiksi tietokoneissa ja muussa elektronisten laitteiden jäähdytyksessä.


title: Jäähdytys

text: Nestejäähdytyksessä lämpöä siirretään kohdetta ympäröivään nesteeseen. Nesteen ilmaa suurempi lämmönjohtavuus parantaa jäähdytystehoa. Esimerkiksi ydinvoimaloiden polttoainesauvat ovat kiertovesialtaassa, jolloin ne ovat tehokkaasti jäähdytettyjä.


title: Jäähdytys

text: Rakennusten ilmanvaihdossa ja esimerkiksi kylmäkoneissa käytetään jäähdytyksessä hyväksi sähköllä toimivaa lämpöpumppua, jonka avulla saadaan laitteissa kierrätettävän ilman, kaasun tai nesteen lämpötila laskemaan alle ympäristön lämpötilan. Kylmä ilma tai neste jäähdyttää kohdetta tehokkaasti.


title: Jäähdytys

text: Muun muassa sisämaassa sijaitsevia ydinvoimaloita sekä kuumia jätevesiä jäähdytetään haihduttamalla vettä ympäröivään ilmaan.


title: James Gavin

text: James Maurice ”Jumpin’ Jim” Gavin (22. maaliskuuta 1907-23. helmikuuta 1990) oli yhdysvaltalainen kenraaliluutnantti, joka tuli tunnetuksi siitä, että hän osallistui itse komentamiensa joukkojen laskuvarjohyppyihin. Hän vastusti rotuerottelua maavoimissa ja oli nuorin kenraali divisioonankomentajana toisessa maailmansodassa.


title: James Gavin

text: James Gavin syntyi 22. maaliskuuta 1907 Brooklynissä New Yorkissa. Hänen äitinsä oli irlantilainen maahanmuuttaja Katherine Ryan. Kahden vuoden ikäisenä hänet laitettiin brooklyniläiseen orpokotiin, josta hänet adoptoitiin. Hänet adoptiovanhempansa olivat Martin ja Mary Gavin Mount Carmelista, Pennsylvaniasta. Adoptioisä Martin Gavin oli hiilikaivostyöläinen ja köyhyyden vuoksi Jamesin oli jätettävä koulu kesken, jotta hän voisi auttaa perheen elättämisessä. 17-vuotiaana hän karkasi kotoa yöjunalla New Yorkiin.


title: James Gavin

text: Pian lähdettyään kotoa Gavin keskusteli maavoimien rekrytointiupseerin kanssa. Koska hän oli alaikäinen hän tarvitsi vanhempien suostumuksen värväytymiseen, mistä syystä hän sanoi olevansa orpo. Upseeri vei Gavinin ja muutaman muun orpopojan lakimiehelle, joka allekirjoitti suostumuskaavakkeen laillisena huoltajana.


title: James Gavin

text: 1. huhtikuuta 1924 Gavin astui palvelukseen maavoimissa ja hänen ensimmäinen palveluspaikkansa oli Panama, missä hän vietti vapaa-aikansa lukemalla kirjoja. Esimiehensä suosituksesta hän pääsi armeijan ylläpitämään kouluun, mistä oli mahdollisuudet jatkaa West Pointiin. Luutnantti Percy Blackin johdolla hän opiskeli algebraa, geometriaa, englantia ja historiaa. Kadettina West Pointissa hän aloitti vuonna 1925. Koska hän tiesi olevansa jäljessä opinnoista, hän nousi joka aamu 4:30 ja luki peseytymistiloissa, koska muualla ei ollut tarpeeksi valoa. Vänrikiksi ylentämisen jälkeen kesäkuussa 1929 hän meni naimisiin Irma Baulsirin kanssa 5. syyskuuta 1929. Hänet komennettiin Arizonaan, Meksikon rajalle, jossa hän palveli seuraavat kolme vuotta.


title: James Gavin

text: Gavin opiskeli laskuvarjokoulussa Fort Benningissä 1941, jonka jälkeen aloitti komppanianpäällikkönä vastaperustetussa laskuvarjojääkäripataljoonassa. Hänet ylennettiin majuriksi 16. lokakuuta 1941.


title: James Gavin

text: Kenraali William C. Leen alaisuudessa Gavin pyrki selvittämään miten maahanlaskujoukkoja voitaisiin tehokkaimmin käyttää. Hän aloitti 505. laskuvarjojääkärirykmentin komentajana elokuussa 1942. Helmikuussa 1943 82. maahanlaskudivisioona valittiin osallistumaan Sisilian valtaukseen. Kenraali George S. Patton olisi halunnut hyökätä yöllä, mutta yöllä hyppäämistä ei oltu harjoiteltu.


title: James Gavin

text: Brittiläisen kenraali Bernard Montgomeryn suunnittelema Operaatio Market Garden alkoi 17. syyskuuta 1944. Roy Urquhartin johtaman 1. laskuvarjodivisioonan tehtävä oli vallata ja pitää hallussaan Arhemin silta. Gavinin komentaman 82. divisioonan tehtävä oli vallata Maas-joen ylittävä silta.


title: James Gavin

text: Sodan jälkeen kenraali Gavin oli usein eri mieltä entisen komentajansa Dwight D. Eisenhowerin hallinnon kanssa. Hän koki etät perinteisiä aselajeja lyötiin laimin ydinasevarustelun aikana. Hän turhautui myös organisaatiouudistukseen, ja erosi armeijan palveluksesta juuri ennen kuin sai ylennyksen neljän tähden kenraaliksi.


title: James Gavin

text: Gavin jäi eläkkeelle vuonna 1958, jonka jälkeen hän toimi Arthur D. Little -konsultointifirman varatoimitusjohtajanan ja vuodesta 1960 toimitusjohtajana. Presidentti Kennedyn pyynnöstä hän otti vastaan viran Yhdysvaltain Ranskan suurlähettiläänä, jossa toimi vuosina 1961–1962. Presidentti Jimmy Carter harkitsi hänen nimittämistään CIA:n johtajaksi, mutta päätyi sitten amiraali Stansfield Turneriin.


title: James Gavin

text: Gavin kuoli 23. helmikuuta 1990 ja on haudattu West Pointin vanhaan kappeliin.


title: James Gavin

text: Kenraali Gavinia ovat esittäneet Robert Ryan elokuvassa "Atlantin valli murtuu" ja Ryan O’Neal elokuvassa "Yksi silta liikaa".


title: EF Education First

text: EF Education First on kansainvälinen koulutusyhtiöiden ryhmä, jonka omistaa perustajan, ruotsalaisen Bertil Hultin perhe. Sillä on 15 sisaryritystä, jotka toimivat oppilas- ja opiskelijavaihdon, kielikoulutuksen, kulttuurivaihdon, opetusmatkojen sekä akateemisten opintojen parissa. EF:n hyväksi työskentelee yli 29 000 työntekijää, opettajaa sekä vapaaehtoista. EF:llä on 400 toimistoa ympäri maailmaa sekä kouluja yli 50 maassa. Suomessa EF:llä on matkatoimistoksi luokiteltu myyntitoimisto EF Education Oy.


title: EF Education First

text: EF Education First perustettiin Ruotsin Lundissa vuonna 1965 nimellä "EF Europeiska Ferieskolan", kun Bertil Hult halusi viedä lukiolaisia Englantiin oppimaan kieltä. Hult avasi 1970-luvulla nopeaan tahtiin toimistoja Euroopan eri maihin sekä Japaniin ja Meksikoon. 1980-luvulla EF aloitti toiminnan Yhdysvalloissa, johon kuuluu vaihto-oppilas- ja opintomatkatoimintaa. EF on laajentunut myös Kiinaan, jonne se on perustanut kielikouluja.


title: EF Education First

text: Vuonna 2009 Bertil Hultin vuonna 1970 syntynyt poika Philip peri koulutuskonsernin hallituksen puheenjohtajuuden isältään. Yhdysvalloissa lapsuutensa viettänyt Philip Hult aloitti EF:n Tukholman toimistossa 1993 ja työskenteli sitten yhtymän tehtävissä Bostonissa, Hongkong ja Lontoossa. Hänen velipuolensa Alexander nimitettiin 2000-luvulla toimitusjohtajaksi EF-konsernin Educational Tours -yritykseen, joka järjestää Euroopan-matkoja amerikkalaisille nuorille.Monien kielikoulujen ja vaihto-opiskeluohjelmien tavoin EF on saanut kritiikkiä muun muassa markkinointitavoistaan, nuorten kohtelusta isäntämaissa, nuorten heikosta valvonnasta sekä nuoren työvoiman heikosta palkkauksesta.


title: EF Education First

text: EF markkinoi 1990-luvulla Suomessa kielimatkoja käyttämällä teini-ikäisiä asiamiehinään. Uusia matkalaisia hankkimalla sai ilmaisen kielimatkan. Ilmenneiden haittojen takia EF sopi kuluttaja-asiamiehen kanssa, että vanhemmilta pyydetään ensin suostumus ja palkintomatkat arvotaan eikä anneta eniten myyneille.


title: EF Education First

text: Vuonna 2007 Ruotsin television Uppdrag granskning -ohjelmassa ”Bästa året i ditt liv” ("Elämäsi paras vuosi") kritisoitiin monin tavoin EF-yrityksen toimintaa maissa, joihin se lähettää nuoria. Muun muassa lukiolaistyttö, jolle oli luvattu vuotta Kaliforniassa päätyikin Kentuckyn maaseudulle, jossa helluntailainen perhe käytti käärmeitä seremonioissaan. Tytön kertomusta ei kuitenkaan kyetty vahvistamaan. Ohjelmassa kritisoitiin myös EF:n tapaa kohdella nuoria, joilla ilmenee ongelmia isäntäperheensä kanssa. Heitä vaadittiin allekirjoittamaan ”käytössopimus”, joka kielsi heitä kritisoimasta aiempaa isäntäperhettään perheenvaihdon tapahduttua.


title: EF Education First

text: Helsingin Sanomat kiinnitti huomiota EF:n ulkomaille lähetettyjen valvojien palkkaukseen. Esimerkkinä lehti mainitsi EF:n Yhdistyneessä kuningaskunnassa työskennelleen ohjaajan, joka sai vuoden 2010 kesällä majoituksen, matkavakuutuksen ja aamiaisen lisäksi ainoastaan 29 euroa päivässä ”kulukorvausta”, josta ei maksettu työnantajamaksuja eikä veroja.


title: EF Education First

text: Kuluttajariitalautakunta on saanut EF Education Oy:tä koskevia valituksia kielimatkojen ehdottomasta alkoholikiellosta. EF palauttaa sääntöä rikkoneen kurssilaisen kotiin, mutta ei palauta matkasta maksettuja rahoja, vaikka kotimatka alkaisi heti kurssin alussa.


title: EF Education First

text: Heinäkuussa 2012 venäläinen teinityttö Polina Rahman putosi jyrkänteeltä ja kuoli Maltalla kävellessään yksin kotiin EF:n juhlista neljän aikoihin aamuyöllä. EF:n edustaja David Widerberg muistutti, että tyttö oli itse valinnut tavallista vapaamman kielikurssimuodon, jossa ei ollut kotiintuloaikoja eikä pakollisia yhteiskuljetuksia.


title: EF Education First

text: Heinäkuussa 2012 Iltalehti kertoi 14-vuotiaiden suomalaissisarusten kehnosta kohtelusta isäntäperheen ja EF:n taholta Maltalla.


title: EF Education First

text: EF julkaisee säännöllisin väliajoin ranking-listaa maista, joissa englantia puhutaan vieraana kielenä parhaiten maailmassa. Lista perustuu EF:n kielikokeisiin osallistuneiden vastausaineistoon. Vuonna 2015 EF kertoi parhaiten englantia osattavan Tanskassa, Alankomaissa, Ruotsissa, Suomessa, Norjassa, Puolassa ja Itävallassa, maailman heikoimmin taas Irakissa, Libyassa ja Kambodžassa. Tulos perustuu 750 000 testituloksen aineistoon vuodelta 2013.


title: Ksenija Balta

text: Ksenija Balta (s. 1. marraskuuta 1986 Minsk, Valko-Venäjän SNT, Neuvostoliitto) on virolainen yleisurheilija, jonka päälajit ovat pituushyppy ja seitsenottelu. Balta pitää hallussaan naisten 100 m ja 200 m juoksun sekä pituushypyn ulkoratojen Viron ennätyksiä, joiden lisäksi hän on hypännyt pituudessa myös sisäratojen Viron ennätyksen.


title: Ksenija Balta

text: Balta sijoittui Madridin EM-hallikilpailuissa 2005 14:nneksi viisiottelussa. Myöhemmin samana vuonna hän saavutti pronssia junioreiden EM-kilpailujen seitsenottelussa Kaunasissa tuloksella 5747 pistettä. Göteborgin EM-kilpailuissa 2006 hän putosi 100 metrin juoksun alkuerissä ja pituushypyn karsinnassa.


title: Ksenija Balta

text: Balta karsiutui Pekingin olympialaisissa 2008 pituushypyn loppukilpailusta. Myöhemmin samana vuonna hän oli toinen pituushypyssä tuloksella 665 cm. Sisäratojen EM-kilpailuissa Torinossa 2009 hän voitti kultaa pituushypyssä halliennätyksellään 687 cm. Berliinin MM-kilpailuissa 2009 hän oli kahdeksas tuloksella 662 ja viides. Dohan sisäratojen MM-kilpailuissa 2010 hän sijoittui neljänneksi tuloksella 663. Saman vuoden Barcelonan EM-kilpailuissa hän karsiutui pituushypyn ja 200 metrin loppukilpailusta.


title: Ksenija Balta

text: Balta sijoittui Portlandin MM-hallikilpailuissa 2016 pituushypyssä seitsemänneksi. Amsterdamin EM-kilpailuissa hän oli neljäs tuloksella 665 ja Rio de Janeiron olympialaisissa 2016 kuudes tuloksella 679. Belgradin EM-hallikilpailuissa 2017 hän oli pituushypyssä viides tuloksella 679. Lontoon MM-kilpailuissa 2017 hän karsiutui loppukilpailusta. Hän sijoittui pituushypyssä kahdeksanneksi Birminghamin sisäratojen MM-kilpailuissa 2018.


title: Joan Caulfield

text: Joan Beatrice Caulfield (1. kesäkuuta 1922 Orange, New Jersey – 18. heinäkuuta 1991) oli yhdysvaltalainen näyttelijä.


title: Joan Caulfield

text: Broadwayllä uransa aloittanut, ja Paramountin sopimusnäyttelijäksi päässyt Caulfield teki elokuvadebyyttinsä vuonna 1944 kuvatussa, ja kaksi vuotta myöhemmin julkaistussa elokuvassa "Miss Susie Slagle's". Hänen muita elokuviaan olivat muun muassa "Sinitaivaan alla" (1946), "The Lady Says No" (1951) ja "Sateet tulivat" (1955). Televisiossa hän esiintyi muun muassa sarjoissa "My Favorite Husband" (1943–1955), "Sally" (1957–1958). ja Karjatila High Chaparral lännensarjan kahdessa ensimmäisessä piloottijaksossa.


title: Joan Caulfield

text: Joan Caulfied on saanut tähden Hollywood Walk of Famelle.


title: Aleksanteri I (Skotlanti)

text: Aleksanteri I (1077–1124) oli Skotlannin kuningas. Hän oli Malcolm III:n viides poika, ja nousi valtaistuimelle vasta veljiensä jälkeen. Kun Edgar kuoli, hän jätti Aleksanterille vain valtakuntansa pohjoisosat, kun taas Forthin ja Clyden eteläpuoliset maat Lothia ja Cumbria erotettiin omaksi jaarlikunnakseen, jonka sai David I.


title: Aleksanteri I (Skotlanti)

text: Aleksanteria pidettiin rohkeana soturikuninkaana, sillä hän tukahdutti kapinan Morayn alueella. Toisaalta hänet tunetaan myös hurskaudestaan, sillä hän perusti luostareita. Hän piti yllä edeltäjänsä luomia hyviä suhteita Englannin Henrik I:een, joka oli Aleksanterin siskon aviomies, ja Aleksanteri puolestaan vei vihille Henrikin aviottoman tyttären Sibyllan.


title: Sandra Nurmsalu

text: Sandra Nurmsalu (s. 6. joulukuuta 1988 Anija) on virolainen laulaja ja viulisti. Hän on kotoisin Alaveren kylästä, Anijasta. Hänet valittiin edustamaan Viroa vuoden 2009 Eurovision laulukilpailussa Urban Symphony -kokoonpanon kanssa kappaleella ”Rändajad” 7. maaliskuuta 2009 pidetyssä Eesti Laul 2009 -esikarsinnassa. Kappale oli Viron ensimmäinen kappale, joka pääsi semifinaalista finaaliin. Lopulta Urban Symphony sijoittui Moskovassa 16. toukokuuta 2009 pidetyssä Eurovisionin laulukilpailun finaalissa kuudenneksi, 129 pisteellä.Urban Symphony on esittänyt uusia singlejä nimeltään "Päikese Poole" sekä "Skorpion".


title: KK Partizan

text: Partizan on serbialainen koripalloseura. Se on Serbian menestynein koripalloseura mestaruuksia laskettaessa. Ainoan Euroliiga-mestaruutensa se voitti kaudella 1991–92 Željko Obradovićin alaisuudessa. Partizanilla oli myös hallussa Euroopan yleisöennätys koripallossa, joka syntyi, kun 22 567 ihmistä seurasi Partizanin ja Panathinaikosin välistä ottelua Belgrade Arenalla 5. maaliskuuta 2009. Partizan on tullut tunnetuksi erityisesti nuorten pelaajien kehittäjänä ja heidän ponnahduslautanaan muualle Eurooppaan.


title: KK Partizan

text: Joukkue on osa suurempaa Partizan-seuraa ja seuran kannattajista käytetään nimitystä Grobari.


title: KK Partizan

text: 1991–92 (1)


title: KK Partizan

text: 1977–78, 1978–79, 1988–89 (3)


title: KK Partizan

text: 2006–07, 2007–08, 2008–09, 2009–10, 2010-11


title: KK Partizan

text: 1975–76, 1978–79, 1980–81, 1986–87, 1991–92, 1994–95, 1995–96, 1996–97, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009-10, 2010-11, 2011-12


title: KK Partizan

text: 1978–79, 1988–89, 1991–92, 1993–94, 1994–95, 1998–99, 1999–00, 2001–02, 2007–08, 2008–09, 2009–10, 2010-11, 2011-12


title: David I

text: David I (1085–1153) oli Skotlannin kuningas. Hän oli Malcolm III:n ja kuningatar Margaretin kuudes ja nuorin poika. Hän vietti osan nuoruudestaan lankonsa Englannin Henrik I:n hovissa. Hänestä tuli avioliiton kautta Northamptonin jaarli ja Huntignonin perijä.


title: David I

text: Davidista tuli Skotlannin kuningas vuonna 1124 veljensä Aleksanterin kuoltua. Davidia pidettiin hurskaana kuninkaana, sillä hän perusti monia luostareita kuten Holyrood, Melrose ja Dryburgh, sekä piispanistuimet Caithnessiin, Dunblaneen ja Aberdeeniin. Laajoja lahjoituksia sekä paheksuttiin että kunnioitettiin, mutta itse asiassa munkit paransivat valtion taloutta kehittämällä lammastaloutta ja hiilikaivoksia. David perusti myös linnoitukset Stirlingiin, Perthiin ja Dunfermlineen sekä Skotlannin ensimmäisen rahapajan.


title: Salama (Barry Allen)

text: Salama, oikealta nimeltään Bartholomew ”Barry” Allen, on DC Comics -kustantamon sarjakuvissa esiintyvä supersankari, jonka loivat Robert Kanigher, John Broome ja Carmine Infantino. Salama teki ensi esiintymisensä sarjakuvassa Showcase numero 4, lokakuussa 1956. Barry Allen on alkuperäisen Salaman Jay Garrickin jälkeen toinen Salaman roolia kantanut hahmo. Allen kuoli vuonna 1985, minkä jälkeen Salama oli lähes kokonaan poissa DC Comicsin julkaisuista. Allen palasi takaisin vuonna 2008 Grant Morrisonin "Final Crisis" -sarjakuvan myötä.


title: Salama (Barry Allen)

text: Barry Allen kasvoi pienellä maatilalla Fallvillessä, Iowassa tohtori Henry Allenille ja Nora Allenille (alun perin Allenin syntymäpäiväksi oli ilmoitettu 19. maaliskuuta Pre-Crisis -tarinoihin asti, kunnes vuoden 1985 jälkeisiin Post-Crisis tarinoihin syntymäpäiväksi ilmoitettiin 13. toukokuuta). Barry oli lapsena innokas sarjakuvien lukija, ja hänen suosikkisankarinsa oli Salama. Allen leikki usein sarjakuvissa tapahtuneita tilanteita lapsuudenystävänsä Daphne Deanin kanssa. Allenin kohtalo muuttui, kun Negatiivi-Salama matkusti ajassa taaksepäin saadakseen kostettua Barry Allenille ennen kuin hänestä tulisi sankari. Negatiivi-Salama poltti Allenien talon, jonka jälkeen perhe muutti Central Cityyn. Negatiivi-Salama päätti kuitenkin muuton jälkeen murhata Barryn äidin Noran ja lavasti Barryn isän Henry Allenin murhaajaksi. Henry sai tuomion ja joutui vankilaan, jossa hän myöhemmin kuoli. Tämän johdosta Barry kiinnostui myöhemmällä iällä rikollisuuden tutkimisesta ja toivoi saavansa selville perheensä murhaajan ja syyn teolle.


title: Salama (Barry Allen)

text: Aikuisiällä Allen kiinnostui tieteestä ja aloitti uransa poliisitieteilijänä, jääden asumaan Central Cityyn, Missouriin. Hän oli maineeltaan hidas poliisi, joka myös myöhästeli jatkuvasti. Eräänä yönä työskennellessään myöhään laboratoriossa, iski salama, joka rikkoi ikkunan lähellä olleita kemikaalipulloja ja ne lensivät Allenin päälle, jolloin hän sai elektronimaisen sähköiskun. Kuin ihmeen kaupalla Allen ei saanut mitään palovammoja vaan huomasi kykenevänsä juoksemaan erittäin nopeasti ja saaneensa nopeat refleksit. Myöhemmin hän kykeni hallitsemaan voimansa täydellisesti ja huomasi myös pystyvänsä hallitsemaan molekyylejään. Harjoittelun tuloksenä Allen kykeni värähtelemällä menemään kiinteiden esineiden läpi. Hän otti nimekseen lapsuuden sankarinsa nimen Salama ja ryhtyi käyttämään erityisiä voimiaan taistellakseen rikollisia vastaan töidensä ohella. Myöhemmin Central City omisti Salamalle museon kunnioittaakseen kaupunkinsa sankaria.


title: Salama (Barry Allen)

text: Negatiivi-Salamalla oli pitkään pakkomielle korvata Barry ja hän kiinnostui sen myötä Irisista. Hän vaati naista luovuttamaan Barryn hänelle, mutta tämän kieltäydyttyä Negatiivi-Salama tappoi Irisin Barry taisteli Negatiivi-Salamaa vastaan läpi ajan ja jätti lopulta hänet jumiin aikakoneeseen. Barry jäi suremaan vaimonsa kuolemaa, mutta päätti siirtyä elämässään eteenpäin ja alkoi seurustella uuden naapurinsa Fiona Webbin kanssa. Hän meni lopulta naimisiin Fionan kanssa, mutta häät keskeytettiin Barryn saatua kuulla Negatiivi-Salaman karanneen. Roisto halusi uusinnan heidän välisestä taistelustaan uhkaamalla tappaa Barryn vaimon uudelleen. Taistelun aikana Negatiivi-Salama oli vähällä tappaa Fionan, mutta Barry tarttui häneen kuristusotteella ja tappoi hänet vahingossa katkaistuaan Negatiivi-Salaman niskat. Tämä johti Barryn oikeudenkäyntiin, mutta hänet vapautettiin syytteistä. Vapautuksen jälkeen Barry palasi takaisin yhteen Irisin kanssa, joka ei ollutkaan kuollut. Pariskunta muutti 2900-luvulle, aikaan jolloin Iris oli syntynyt. He elivät hetken aikaa yhdessä, ja pariskunta sai kaksoset, jotka perivät isänsä nopeuden. Kaikki kuitenkin muuttui, kun Anti-Monitor sieppasi Barryn. Hän oli loukussa useita päiviä kidutettavana. Anti-Monitor oli valmistellut valtavaa tykkiä, jolla hän aikoi tuhota muutamat jäljellä olevat maailmat. Barry päätti estää roiston aikeet ja tuhota tykin. Barry rikkoi kaikki nopeuden rajat ja loi pyörteen, jolla hän imaisi tykin säteen. Kaikki tämä oli kuitenkin liikaa hänen keholleen, ja hän menehtyi. Poika Salamana ollut Wally West otti Barryn roolin uutena Salamana.Barry Allen on päähenkilönä myös vuonna 2014 alkaneessa televisiosarjassa "The Flash", näyttelijänään Grant Gustin. Kyseisen sarjan versio hahmosta on tehnyt myös vierailevia esiintymisiä sarjassa "Arrow". Sarja seuraa Allenin taivalta syntymistään sankarin rooliin. Poliisiasemalla tutkijana työskentelevä Allen koki onnettomuuden, kun salama iski häneen työhuoneeseensa, jonka seurauksena Allen lensi hyllyssä olevien kemikaalien päälle. Tämän seurauksena hänen kehonsa muuntautui yliluonnolliseksi ja antoi kyvyn liikkua ja juosta nopeasti. Allenin toivuttua onnettomuudesta hän tutustuu S.T.A.R. Labsin työntekijäryhmän kanssa, jotka auttavat häntä uusien kykyjensä kanssa. He suunnittelivat Allenille puvun, joka kestää hänen juoksunopeuttaan. Allen päättää ottaa tehtäväkseen normaalin työnsä ohella suojella Central Citya muilta yliluonnollisilta rikollisilta.


title: Salama (Barry Allen)

text: Allen esiintyi ensi kerran televisiossa vuosina 1967–1968 esitetyssä The Superman/Aquaman Hour of Adventuresissa. Tuolloin se toimi vierailevana hahmona yhdessä Kid Flashin kanssa.


title: Salama (Barry Allen)

text: Seuraavan kerran Allenia nähtiin 1970- ja 1980-luvuilla Superystävät animaatiosarjoissa, joissa se oli sarjan yksi vakituisista hahmoista. Erityisesti viimeisessä sarjassa Allen oli tärkeässä roolissa. Tuolloin hahmon äänenä toimi Norman Alden ensimmäisessä sarjassa ja lopuissa sarjoissa Jack Angel.


title: Salama (Barry Allen)

text: Allen palasi takaisin animaatioksi vuosina 2007–2008, jolloin se esiintyi vierailevana hahmona The Batmanin viidennellä tuotantokaudella. Allen muodosti sarjan viimeisessä kaksiosaisessa jaksossa Oikeuden Puolustajat yhdessä Batmanin, Metsästäjä Marsilaisen, Haukkamiehen, Vihreän Lyhdyn, Vihreän Nuolen ja Teräsmiehen kanssa. Sarjassa ei kuitenkaan varsinaisesti kerrottu suoraan Salaman olevan Barry Allen, mutta jaksossa "A Mirror Darkly" kaikki viittaavat Allenin sarjakuva historiaan. Lisäksi sarjan tuottanut Alan Burnett piti itse hahmoa Barry Allenina. Hahmon äänenä toimi Charlie Schlatter, joka puolestaan ääninäytteli Salamaa vuonna 1997 Teräsmies-animaatiosarjassa, jonka henkilöllisyys paljastui myöhemmissä sarjoissa olleen Wally West.


title: Salama (Barry Allen)

text: Barry Allen esiintyi vuonna 2010 Batman – pelottomat -sarjan jaksossa "Requiem for a Scarlet Speedster", jossa hahmon äänenä toimi Alan Tudyk.


title: Salama (Barry Allen)

text: Allen jahtasi Professori Zoomia, joka onnistui houkuttelemaan hänet tietämättä tulevaisuuteen aikaportaalin kautta. Allen oli pyytänyt apua Jay Garrickiltä ja Poika Salamalta, mutta pelasti heidät menemästä portaalin läpi. Zoom oli ottanut hänet vangiksi juoksupyöräänsä, joka tuotti energiaa Zoomin rannekkeisiin, joiden avulla Zoom kykeni juoksemaan yhä nopeammin. Allen onnistui kuitenkin juoksemalla nopeammin näkymään aaveena menneisyydessä, jonka Salamat olivat nähneet aikasemmin mutta eivät maininneet asiasta toisilleen. Batmanin huomattua tämän hän sai otettua koordinaatit aaveen sijainnille, jotka Poika Salama syötti juoksumatolle, jonka avulla he matkasivat tulevaisuuteen yrittääkseen pelastaa Allen. Zoom onnistui aluksi sieppaamaan kaikki vierailijat ja telkesi Jay Garrickin ja Poika Salaman juoksupyöräänsä. Allenin idean myötä he päättivät juosta entistä nopeammin, jonak myötä se saivat luotua haelkeaman aikaan, josta Allen meni läpi palatakseen takaisin Zoomin linnakkeeseen pelastamaan muut. Kukistettuaan Zoomin Allen palasi muiden sankarien kanssa omaan aikaansa 2010-luvulle.


title: Salama (Barry Allen)

text: Warner Bros. julkaisee vuonna 2018 näytellyn elokuvan Salamasta osana Worlds of DC -elokuvasarjaa. Ezra Miller näyttelee elokuvan pääosassa Barry Allenia / Salamaa.


title: Salama (Barry Allen)

text: Vuonna 2008 Allen esiintyi ensimmäistä kertaa elokuvassa , jossa hahmon äänenä toimi Neil Patrick Harris.


title: Salama (Barry Allen)

text: 1950-luvulle sijoittuneessa elokuvassa Salamalla oli pieni rooli, kun hän taisteli Kapteeni Pakkasta vastaan Las Vegasissa kuultuaan puhelimen kautta kun tyttöystävänsä Iris West joutui pulaan. Kapteeni Pakkanen yritti ryöstää kasinon, mutta ei päässyt aivan heti karkaamaan Salaman saavuttua paikalle. Kapteeni Pakkanen kertoi piilottaneensa kuusi pommia ympäri Vegasia, jotka räjähtäisivät 90 sekunnissa. Hän löytää viisi pommia ja tajuaa pian että kuudes pommi oli pelkkää hämäystä. Salama ennättää palata takaisin kasinolle, josta Kapteeni Pakkanen on karkaamassa helikopterin avulla. Salama lyö Pakkasen ulos helikopterista joka putoaa vesisuihkulähteeseen, jossa yhtäkkiä hänen kehonsa valtaa elokuvan salaperäinen muukalainen Keskus, joka kysyy miksi hän on nopeampi kuin muut olennot. Salama ihmettelee Kapteeni Pakkasen hourimisia, mutta roiston palattua takaisin tajuihinsa hän yrittää ampua Salamaa jääaseellaan, mutta jäätyykin itse Salaman sotkettua aikaisemmin hänen asettaan.


title: Salama (Barry Allen)

text: Salama auttoi vielä elokuvan lopussa muita sankareita taistelemaan Keskusta vastaan.


title: Carver City

text: Carver City on amerikkalaisen hard rock -yhtye CKY:n neljäs studioalbumi. Se nousi Yhdysvalloissa Billboard 200 -listan sijalle 46.


title: Carver City

text:
Yhtyeen laulaja, Deron Miller, kommentoi tapahtumaa seuraavasti: "Innokkuutemme ei ole koskaan ollut näin tapissa. Olemme saaneet valtavan määrän lisäpotkua elämäämme faneistamme, musiikistamme ja uudesta suhteestamme Roadrunner Recordsiin. Raittiutemme, kovan työn, tasapainoisen elämän ansiosta voimme käsi sydämellä sanoa, että CKY on tehnyt parhaimman levynsä- koskaan.
Laulajan mukaan levyllä kuuluu "synkkä kesäloma fiilis", joka johtuu nuoruuden matkoista, jotka yhtyeen jäsenet tekivät Amerikan itärannikolle. Nostalgisuutta on siis ilmassa. "Tarun mukaan Carver City'n kaupungin historia on täynnä huonoa onnea sekä onnettomuutta, vaikka se paikka antoikin aina käsityksen idyllistä pakopaikasta. Kaupungin tarut on kerrottu uudessa materiaalissa ja tarinat ammennettiin oikeasta elämästä."


title: Carver City

text: Levyn ensimmäinen single "Hellions on Parade" oli saatavilla yhden päivän ajan ilmaisena MP3-tiedostona huhtikuun 15.päivänä CKY:n kotisivuilta. Levyn toinen single "A#1 Roller Rager" julkaistiin toukokuun 4. päivänä.


title: Malcolm III

text: Malcolm III (1031–1093 "Máel Coluim mac Donnchada") oli Skotlannin kuningas. Häntä pidetään Dunkeldin suvun kantaisänä, jonka jälkeläiset hallitsivat Skotlantia 250 vuoden ajan. Vuonna 1053 Malcolm kävi sotaa kuningas Macbethiä vastaan ja valloitti Skotlannin eteläosat Englannin Edvard Tunnustajan tuella. Macbethia seurasi tämän poikapuoli Lulach, jonka Malcolm surmasi taistelussa 1058, ja nousi siten Skotlannin kuninkaaksi. Malcolmilla oli ensimmäisen vaimonsa Ingibjörgin kanssa kolme poikaa. Toiseksi vaimoksi tuli Edgar Athelingin sisar Skotlannin Pyhä Margaret. Hänen kanssaan Malcolm sai kahdeksan lasta. Neljä Malcolmin pojista nousi myöhemmin Skotlannin kuninkaiksi.


title: Malcolm III

text: Kuningatar Margaret käytti paljon valtaa. Hän vaihdatti hovikielen gaelista englanniksi ja sidotutti uskonnollisia kirjoja, joita Malcolm lukutaidottomana ei voinut lukea. Hän rakennutti Edinburghin linnan korkeimmalle kohdalle kappelin, jota nykyisin kutsutaan yhä Margaretin kappeliksi.


title: Malcolm III

text: Malcolmin valtakunta ei kattanut nykyistä Skotlantia, sen länsi- ja pohjoisosat olivat skandinaavien hallussa. Hän teki viisi menestyksekästä valloitusretkeä Englannin puolelle, mutta tuli lyödyksi kolme kertaa. Vuoden 1072 tappion seurauksena hän joutui alistumaan Englannin kuninkaalle ja antamaan poikansa Duncanin panttivangiksi. Malcolm ja hänen vanhin poikansa kaatuivat Alnwickin taistelussa vuonna 1093.


title: Rothari

text: Rothari oli langobardien kuningas vuosina 636–652. Ennen nousuaan valtaistuimelle hän oli Brescian herttua. Hän nousi valtaistuimelle hylättyään ensimmäisen vaimonsa ja mentyään naimisiin edeltäjänsä Arioaldin lesken Gundbergan kanssa. Rothari oli areiolaisuuden kannattaja .


title: Rothari

text: Rothari valloitti Genovan vuonna 641 ja loput Bysantin hallitsemasta Liguriasta vuonna 643. Hänen valloitustensa jälkeen Bysantin haltuun jäi vain Ravenna ympäristöineen.


title: Rothari

text: Rothari jätti kuitenkin pysyvimmän jäljen historiaan laatimalla langobardien suulliseen perinteeseen pohjautuvan lakikokoelman, "Edictum Rothari"n. Se julkaistiin latinaksi vuonna 642 tai 643. Rotharia seurasi valtaistuimella hänen poikansa Rodoald.


title: Punapyrstökotingat

text: Punapyrstökotingat ("Phoenicircus") on kotingojen heimoon kuuluva varpuslintusuku. Punapyrstökotingoihin kuuluu BirdLifen mukaan kaksi lajia.


title: Oval Lingotto

text: Oval Lingotto on monitoimihalli Torinossa, Italiassa. Halli rakennettiin vuoden 2006 talviolympialaisia varten, joissa areena toimi pikaluistelukilpailujen näyttämönä. Rakentaminen aloitettiin vuonna 2002, ja työ saatiin päätökseen marraskuussa 2005. Rakennuskustannuksien on arvioitu pyörineen 70 miljoonan euron paikkeilla. Areenaan mahtuu 8 500 katsojaa, ja sen suunnittelivat HOKSVE, Studio Zoppini Associati Milanosta sekä Buro Happold.


title: Oval Lingotto

text: Olympialaisten jälkeen areenaa on käytetty messutilana yhdessä Lingotto Fieren messukeskuksen kanssa. Tilaa on myös mahdollisuus käyttää luistelutapahtumissa, joiden kapasiteetti on 2 000 henkeä.


title: Oval Lingotto

text: Vuonna 2006 hallissa pidettiin miekkailun MM-kisat, ja vuonna 2007 rakennuksessa käytiin pikaluistelun maailmancupia. Vuonna 2009 areena isännöi yleisurheilun sisäratojen EM-kisoja, joita varten halliin muokattiin istumapaikat 6 600 katsojalle.


title: Joel Mäkinen

text:
Joel Mäkinen (s. 1987) on suomalainen näyttelijä ja muusikko.
Joel Mäkinen on valmistunut Teatterikorkeakoulusta ja opiskellut Sibelius-Akatemiassa. Hän on näytellyt mm. Ryhmäteatterissa, Teatteri Vanha Juko:ssa, Kansallisteatterissa, Turun kaupunginteatterissa,Lahden kaupunginteatterissa ja Kajaanin kaupunginteatterissa. Joel Mäkinen on näytellyt myös kotimaisessa draamasarjassa "Reetta ja Ronja", jossa hän esittää Ismo-nimistä poikaa. Tämän lisäksi hän esittää Yle:n Presidentti-tv-sarjassa Elias Talviota. Hän esittää Dome Karukosken elokuvassa "Kielletty hedelmä" helsinkiläistä Toni-nimistä nuorta poikaa, joka ihastuu Raakeliin (Marjut Maristo). Joel soittaa koskettimia ja laulaa myös bändissä nimeltä Pimeys, joka esittää suomenkielistä poprockia, Pimeys-yhtyeessä Joel tekee biisit Pekka Nisun kanssa. Lisäksi hän on ollut mukana myös Nick Arse & The Arsenicks-yhtyeessä muusikkona ja lauluntekijänä.


title: Justice League Heroes: The Flash

text: Justice League Heroes: The Flash on vuoden 2006 lokakuussa julkaistu videopeli, joka perustuu DC Comicsin supersankariryhmään Oikeuden Puolustajat. Pelin julkaisivat Warner Bros. Interactive Entertainment Yhdysvalloissa ja Eidos Interactive muualle maailmaa Game Boy Advancelle. Pelissä pelataan vain nimikkohahmolla Salamalla. Ei pelattavina sankareina toimivat Teräsmies, Metsästäjä Marsista, Vihreä Nuoli ja Musta Kanarialintu, jotka toimivat Salaman apulaisina tehtävien aikana.


title: Philip Labonte

text: Philip Labonte (tunnetaan myös nimellä Phil Labonte) (s. 15. huhtikuuta 1975 Chicopee, Massachusetts, Yhdysvallat) on amerikkalainen laulaja, joka tunnetaan parhaiten All That Remains-bändin vokalistina.